Nacionalna služba za zapošljavanje - Najnovije - Završena obuka za kozmetičare za OSI u Zrenjaninu \nZavršena obuka za kozmetičare za OSI u Zrenjaninu\nZrenjanin | Događaj, datum objave: 14. септембар 2020.\nPočetkom septembra završena je obuka za kozmetičare za 5 osoba sa invaliditetom sa evidencije filijale Zrenjanin. Obuka je bila obuhvatna i temeljna kako bi se polaznicama omogućilo da steknu znanja i veštine za zapošljavanje na otvorenom tržištu rada ili za otvaranje sopstvenog salona koji bi nudio segment ili celu paletu kozmetičkih usluga.\nIzvođač obuke bila je agencija za obrazovanje „ Akademija “ iz Čačka, teorijski deo realizovan je u prostorijama SR „ Nimiko“ u Zrenjaninu, a praktičan, takođe u Zrenjaninu, u kozmetičkom salonu „ Be always beautiful“. Početak obuke bio je sredinom februara, polaznice su radnim danima imale po 5 časova, uz dvomesečni prekid zbog vanrednog stanja.\nPlan i program obuke činile su sledeće teme: primenjena znanja iz kozmetoligije i dermatologije, kozmetički i higijenski tretmani lica i tela, primena tehnika i korišćenje aparata i kozmetičkih sredstava, korektivne metode lica, tretmani depilacije i epilacije, maske za lice, masaža (lica , vrata, dekoltea), tretmani sređivanja obrva i trepavica, pilinzi, manikir, pedikir. Cilj je da sistematičan sadržaj i kvalitetna praksa obezbede kompetencije za obavljanje posla kozmetičara.\nInstruktorka na obuci, vlasnica kozmetičkog salona „ Be always beautiful“, Ljiljana Samolov, ističe „U celom programu insistirala sam da izlivanje i nadogradnju noktiju odlično savladaju, jer to im može doneti brže zaposlenje i zaradu. Prvi put sam obuku držala u saradnji sa NSZ, a inače sam registrovana kao edukativni centar i držim obuke za kozmetičare. Spremna sam da i ubuduće sarađujem na ovakvim projektima.“ G. Samolov izrazila je spremnost da zaposli neku od polaznica, čim se ukaže potreba u ovom salonu.\nNa svečanom uručenju sertifikata, upriličenom u salonu, polaznice su izrazile zadovoljstvo i kvalitetom obuke, i predusretljivošću instruktorke i celog tima u salonu. Opredeljenje filijale Zrenjanin za ovu obuku je dobar izbor s obzirom da su znanja i veštine potrebne za negu lepote tražene na tržištu, a uključene polaznice imaju afinitet i motivaciju za poslove kozmetičara.\nU organizaciji filijale Zrenjanin za osobe sa invaliditetom (OSI) po planu iz 2019. godine (delom i tokom 2020. g) realizovane su 3 obuke za tržište rada, na svakoj je bilo uključeno po 5 lica sa evidencije nezaposlenih : za vođenje poslovnih knjiga, obuka za šivenje gornjih delova obuće i obuka za kozmetičarke.


Uskoro prezentacija studije izvodljivosti postrojenja za prečišćavanje otpadnih voda | Pirot vesti\nPočetna/Gradska hronika/Uskoro prezentacija studije izvodljivosti postrojenja za prečišćavanje otpadnih voda\nUskoro prezentacija studije izvodljivosti postrojenja za prečišćavanje otpadnih voda\nJedna od veoma značajnih i velikih ivesticija u Pirotu, na koju su u JP “Vodovod i kanalizacija” Pirot veoma ponosni, jeste izgradnja Fabrike vode za piće. Reč je o investiciji koja je zahtevala nekoliko godina napornog rada, počev od administrativno pravnih poslova do same realizacije građevinsko – mašinskih i elektro radova. Za izgradnju Fabrike vode investirano je oko milion i osamsto hiljada evra. Pred pirotskim “Vodovodom” je još jedna velika investivcija, koja po vrednosti daleko nadmašuje Fabriku vode za piće, a reč je o izgradnji postrojenja za prečišćavanje otpadnih voda. Vrednost ove investicije je preko dvanaest miliona evra kaže direktor “Vodovoda”, Zoran Nikolić.\n“Ono što sada mogu da vam kažem, kada je reč o postrojenju za prečišćavanje otpadnih voda, jeste da je urađena studija izvodljivosti. Očekujemo da nam bude prezentovana ovih dana, verovatno je zbog epidemilološke situacije došlo do odlaganja sastanaka i kontakata, ali studija je urađena, moraćemo svi to da pogledamo i ako se budemo složili, naravno i lokalna samouprava koja stoji iza čitavog ovog projekta, onda ćemo nastaviti sa izradom projektne dokumentacije, odnosno naredna godina je, upravo, predviđena za izradu projektne dokumentacije, a do kraja godine sledi raspisivanje tendera i izbor izvođača radova. Bio bih veoma zadovoljan da radovi krenu 2022. godine i da budu kvalitetno urađeni” – izjavio je, za Pirotske vesti, Zoran Nikolić..\nU međuvremenu održani su brojni sastanci, ugrađivana je odgovarajuća oprema u kanalizacionu mrežu kako bi se izmerio kvalitet i količina vode i to je trajalo mesecima. To je bio i jedan od preduslova za izradu studije izvodljivosti. Dakle, pored izgradnje postrojenja za prečišćavanje otpadnih voda radiće se i veliki poslovi na kanalizacionoj mreži za šta će biti izdvojena još dodatna tri miliona evra. Preko 95 posto para, za sve poslove, biće obezbeđeno iz donacija.\nistaknuto jp vodovod i kanalizacija prešistač otpadnih voda zoran nikolić\nUlepšavanje grada – Prolećna sadnja cveća


IT tržište 2020-2021 za sistem integratore | SITO\nU 2020. godini, IT tržište je procenjeno na 672 miliona evra, što je rast od 11 odsto u odnosu na godinu dana ranije. Četvrtu godinu zaredom IT tržište je raslo dvocifrenom stopom tako da je dostiglo svoj maksimum. Međutim, nova kriza i stagnacija IT tržišta je pred vratima. U 2021. godini, očekuje se da IT tržište premaši 700 miliona evra (u najboljem scenariju). Detaljne informacije, analize i progoze u ovom izveštaju pomažu da se dobije odgovor na sledeća ključna pitanja:


Brisoguz Sranja Za Uraditi - Gadget 4 Gift prodavnica poklona\nMatična stranica / Praznici / Pokloni za Rodjendan / Brisoguz Sranja Za Uraditi\nBrisoguz Sranja Za Uraditi namenjen kao prva pomoć ne bi li se zabeležila misao ili ideja, koje se obično javljaju kada smo rasterećeni i opušteni. A toalet je jedno od poslednjih uporišta…\nBrisoguz Sranja Za Uraditi količina\nŠifra proizvoda: 0179 Kategorije: Geek Pokloni, Kuća i Stan, Poklon za Dečka, Pokloni za Rodjendan, Poslovni Pokloni Oznake: papir, sudoku, toalet, wc\nBrisoguz Sranja Za Uraditi namenjen kao prva pomoć ne bi li se zabeležila misao ili ideja, koje se obično javljaju kada smo rasterećeni i opušteni. A toalet je jedno od poslednjih uporišta gde smo nasamo sa našim mislima. Ponekad se ipak moraju odraditi i neki poslovi koji nas nerviraju, ali šta je tu je. Samo ponesite olovku sa sobom, mada ako ste od onih koji nose ukštenice i novine, to neće biti problem.\nBudite prvi koji će napisati recenziju za „Brisoguz Sranja Za Uraditi“ Odustani od odgovora


21-02-2020 22:19 Svet Region\n“Zakon o slobodi veroispovesti ničim ne ugrožava svetinje bilo koje crkve, ili verske zajednice, i njih će i dalje koristiti vernici, a Crna Gora, kao i sve ostale države, ima pravo na svoju autokefalnu pravoslavnu crkvu”, izjavio je predsednik Crne Gore Milo Đukanović.\nOn je rekao da je taj zakon dobar pravni akt kojim se Crna Gora dodatno harmonizuje sa evropskim sistemom vrednosti, a ni po čemu ne ugrožava ni slobodu veroispovesti, niti svetinje crkve, ili bilo koje druge verske zajednice, pa ni SPC.\n"Kada bih čuo jedan argument da država nekim svojim zakonom ugrožava bilo čija verska prava i slobode, verujte da bih sugerisao i Vladi i Parlamentu da ispitamo svoje rešenje", kazao je Đukanović.\nUbeđen sam, dodao je, da smo u četvorogodišnjem radu u Crnoj Gori i u četvorogodišnjim konsultacijama sa vrhovnim pravnim autoritetima u Evropi, na čelu sa Venecijanskom komisijom, sagledali svaki aspekt te materije i da smo napisali moderan i liberalan zakon koji u punoj meri štiti verske slobode.\nOn je naveo da manipulacija u vezi sa zakonom još traje i da ljudi kroz litije protestuju protiv državne politike Crne Gore, što znači da je reč o pitanju koje nije crkveno, a nije više ni pitanje odnosa države i crkve.\n"Rekao bih da je to strogo političko pitanje i na toj političkoj platformi danas su upregnuti interesi raznih struktura koje deluju protiv Crne Gore i njenog građanskog koncepta", ocenio je Đukanović.\nIstakao je da velikosrpski nacionalizam nije od juče i da ne ugrožava Crnu Goru od vremena aktuelnog predsednika i političke garniture u Beogradu, nego je, kako navodi, to pojava koja traje vekovima.\n"Republika Srpska im prvo pada na pamet, ali po mojoj oceni to ne zadovoljava njihove apetite. Republika Srpska sa Crnom Gorom bi mogla biti odgovarajuća kompenzacija za ideologe i realizatore politike Velike Srbije", rekao je Đukanović.\nĐukanović naglašava da se primećuje ponavljanje deformiteta u srpskoj nacionalnoj politici u odnosima sa susedima.\n"Predsednik Srbije je izrazio svoj vrednosni stav o protestima u Crnoj Gori, čiji je jedan od neupitno deklarisanih ciljeva promena vlasti. Primamo to k znanju i odredićemo se prema tome svojim odnosom prema Srbiji, prema njenoj političkoj sceni", poručio je Đukanović.\nOn je ocenio da i neki u Crnoj Gori smatraju da treba sprečiti suverene državne odluke.\n"Velikosrpski nacionalisti u Crnoj Gori smatraju da je crnogorska nezavisnost greška, da je naša orijentacija ka EU i NATO izbor pogrešnog smera i da Crnu Goru treba sprečiti u donošenju takvih suverenih odluka, vratiti je pod kišobran Srbije i učiniti odgovornom prema Srbiji i prema sveslovenskim interesima, čija je centrala u Moskvi", naglasio je Đukanović.\nNaveo je da je na jednoj strani koncept multietničke demokratije, evropske i evroatlanske perspektive Zapadnog Balkana, a na drugom polu je konzerviranje prošlosti, a to je neverica u multietnička društva, povratak na ideje iz devedesetih, rekonfiguracija Zapadnog Balkana i umesto postojećih država izgradnja tri uvećane nacionalne države na tom prostoru.\nOn je zaključio da Crna Gora bira da li će nastaviti putem izgradnje građanske države, multietničkog društva evropskog sistema vredosti i pripadnosti evropskoj i evroatlanskoj zajednici, ili će dozvoliti da bude vraćena na pozicije srpske države kojom upravlja SPC, na pozicije srednjevekovne države.\nPročitajte OVDE zašto je Predrag Bošković odlučio da vrati orden SPC.


Avionska linija Doha - Sarajevo od 7. septembra - Akta.ba\nAvionska linija Doha - Sarajevo od 7. septembra\n11.03.2016. 16:42 / Izvor: Akta.ba\nMinistarstvo vanjskih poslova Bosne i Hercegovine pozdravlja zvaničnu najavu otvaranja direktne avionske linije na relaciji Doha – Sarajevo avioprevoznika Qatar Airways od 7. septembra 2016. godine.\nOtvaranje avionske linije je konkretan rezultat posjete ministra vanjskih poslova Bosne i Hercegovine Igora Crnatka Kataru (13. i 14. oktobar 2015. godine) i nedavne posjete emira Države Katar šeika Tamima Bin Hamada Al-Thanija Predsjedništvu BiH.\nMinistarstvo vanjskih poslova Bosne i Hercegovine očekuje da će uspostava avionske linije značajno doprinijeti razvoju turističke i sveukupne privredne saradnje BiH i Katara i daljnjem razvoju prijateljskih odnosa dvije zemlje.\nMinistarstvo vanjskih poslova Bosne i Hercegovine izražava nadu da će uskoro, u skladu sa razgovorima iz Dohe i Sarajeva biti stvoreni uvjeti za najavljeno formiranje katarskog Fonda prijateljstva iz kojeg bi se direktno podsticali poljoprivredni proizvođači, osnivanje novih firmi, kao i mala i srednja poduzeća. U skladu sa razgovorima sa katarskom stranom, djelovanje fonda je predviđeno na cijeloj teritoriji BiH, i u Republici Srpskoj i u Federaciji BiH.\nMinistarstvo vanjskih poslova Bosne i Hercegovine će nastaviti sa aktivnostima na planu ekonomske diplomatije kao veoma važnom segmentu svoga rada.\ndirektna avionska linija\nBiH očekuje isporuku 1,2 miliona vakcina, paketom EU obezbijeđene dodatne količine\nMVP BiH uputio poziv za saradnju visokoškolskim ustanovama u BiH\nČlanice Američko-jadranske povelje podržale evropski put BiH\nMoguće formiranje libijskog i bosanskohercegovačkog poslovnog vijeća\nMinistrica Turković i ambasador Sattler o ubrzanju integracije BiH u EU\nUnaprijediti odnose BiH i Egipta u oblasti turizma\nTurković: Intenzivirati saradnju s NATO-om radi stabilnosti u BiH i regionu\nDokumenti Berlinskog procesa približiće tržište zapadnog Balkana EU\nInicijativa "Mali Šengen" postaje dio Berlinskog procesa pod okriljem EU


Kiks Slavije iskoristio Hercegovac i dokopao se 3. mesta koji vodi u baraž\nNaslovna Sport Fudbal Kiks Slavije iskoristio Hercegovac i dokopao se 3. mesta koji vodi u...\nMinulog vikenda je odigrano pretposlednje kolo Područne fudbalske lige (Sombor). Šampion je poznat. To je ekipa Starog grada iz Bačke Palanke koja se vež plasirala u viši rang.\nU fokusu interesovanja je borba za 3. mesto koje obezbeđuje baraž utakmice za dopunu Vojvođanske lige (sever) za koje se bore gajdobranski Hercegovac i FK Slavija iz Pivnica.\nPivničani su na svom terenu poraženi od šampiona Starog grada rezultatom 1:2 i time propustili veliku šansu za baraž. Poveli su gosti golom Đukića u 50. minutu. Nadu u povoljan ishod za Slaviju je vratio Batinica u 73. minutu, da bi sve dileme otklonio Krstić koji je u 90 minutu doneo pobedu Starom gradu.\nHercegovac je gostovao u Obrovcu i slavio protiv Borca rezultatom 2:4, tako da su sa četvrtom vezanom pobedom stigli do 3. mesta na tabeli sa osvojenih 57 bodova, 2 više od Slavije koja je sa 3 vezana poraza ostala na osvojenih 55 bodova. Hercegovac čeka duel sa Rusinom u poslednjem kolu i u slučaju pobede ostvarili bi plasman u baraž.\nPogledajte sve rezultate 29. kola\nPoslednje, 30. kolo je na programu 2. juna.\nPrethodni tekstBačka Palanka: Beba ukradena pre 34 godine?(VIDEO)\nSledeći tekstDobar rad u OK „Soko“ iz Nove Gajdobre donosi rezultate


Loša odbrana i smušen napad, debakl Srbije za kraj – Sport ONLINE\n24/01/2018 Radio Sport Rukomet 0\nRukmetaši Srbije poraženi su od Belorusije sa 32:27 u poslednjoj utakmici Evropskog prvenstva u Hrvatskoj.\nSrbija je tako završila na 12. mestu kao poslednja iz dve grupe od po šest selekcija koje su se borile za polufinale.\n„Orlovi“ su još jednom primili više od 30 golova i prikazali raštimovanu odbranu kojoj je potrebno mnogo uigravanja. Najbolji je u timu Belorusije bio golman Saldacenka koji je odbranio sve što su naši rukometaši šutnuli ka golu Belorusa.\nPuhovski sa osam golova je bio najefikasniji u napadu, a pet je dao Jurinok. U Srbiji je najefikasniji Nenadić sa sedam, a Vanja Ilić, Mijajlo Marsenić i Petar Đorđić su dali po četiri gola. Podbacio je Zelenović za koga je mreža Belorusije bila „začarana“.\nSrpske igrače je još jednom mučio i nedostatak volje, samo što je ovog puta bio vidljiv od početka utakmice.\nBelorusi su lako dolazili do prilika da ugroze Cuparu i kasnije Ivaniševića koji su bili na vetrometini šuteva Puhovskog, Karaleka i Karavackog.\nOlako su Belorusi prolazili kroz odbranu Srbije čak i kada bi imali igrača manje, dok je na drugoj strani Srbija imala problema kada namesti napad, a tranzicije gotovo da nije bilo.\nU tri uzastopne situacije kada bi „Orlovi“ odigrali dobru odbranu ili bi Belorusi pogrešili, usledile su kontre i dva gola. Zelenović je pokušavao i pokušavao, ali je Saldacenka za njega bio nepremostiva prepreka.\nBio je i za ostale igrače Srbije jer je neverovatni golman Belorusije već do poluvremena sakupio 15 odbrana što je veliki broj čak i na nivou utakmice.\nVanja Ilić je svoj prvi gol postigao na ovom prvenstvu protiv Belorusa i pokazao je koliko je Srbiji potrebna igra sa krila.\nIzuzev povremenih dodavanja za Đukića, ili „preskakanja čoveka“ upošljavanjem krila sa bekovskih pozicija, krila Srbije kao da nisu ni učestvovala u igri što je na poluvremenu rezultiralo prednošću Belorusije 16:11.\nRukometaši Srbije su u drugo poluvreme ušli daleko agresivnije u odbrani, a kada su krila, Ilić i Radivojević počeli da pogađaju činilo se da izabranici Jovice Cvetkovića imaju šanse da se vrate u meč.\nRadivojević je na 17:14 promašio sedmerac, Srbija je vezala nekoliko brzopletih napada i to Belorusija je to iskoristila da se odlepi i ode i na +6 – 26:20 u 46. minutu utakmice.\nVeć tada je postalo jasno da će Srbija teško do izjednačenja, Saldacenka je nastavio da brani maestralno, pa se u poslednjih deset minuta ušlo sa deficitom od šest golova.\nVeć tada je bilo jasno da će „Orlovi“ upisati novi poraz pa Evropsko prvenstvo završavaju sa samo jednom pobeodom – nad Islandom u prvoj fazi.\nUpravo ta pobeda je omogućila prolaz u drugu fazu što će Srbiji doneti lakše protivnike u narednim kvalifikacionim ciklusima.


“Nemačke kompanije u Srbiji zadržale optimizam!” › Made-in-Germany.rs\nSrpski ministar finansija Siniša Mali i ambasador Nemačke u Beogradu Tomas Šib razgovarali su juče o zajedničkim projektima dve zemlje i daljim ulaganjima nemačkih kompanija u Srbiji, navodi se u saopštenju Ministarstva finansija.\nKako se navodi, razgovaralo se o sekciji Transbalkanskog koridora od Obrenovca do Bajine Bašte, realizaciji projekta energetske efikasnosti u javnim objektima i obnovljivim izvorima energije u sektoru grejanja, i programu vodosnabdevanja i prečišćavanja otpadnih voda u opštinama srednje veličine u našoj zemlji.\nSagovornici su se složili da ekonomija nakon pandemije koronavirusa treba da se transformiše u održivu, zbog čega su važna ulaganja u takozvanu „zelenu ekonomiju“. S tim u vezi, sprovođenje ova tri izuzetno važna projekta za Srbiju, u saradnji sa Nemačkom razvojnom bankom KfW, predviđena su budžetom za narednu godinu, a trenutno su u fazi pregovora, navodi se u saopštenju.\nMinistar Mali se zahvalio nemačkom ambasadoru na podršci koju njegova zemlja pruža našoj, kako preko zajedničkih projekata, tako i kroz ulaganja nemačkih kompanija. On je tom prilikom poručio da je Srbija apsolutno spremna da se prilagodi novim okolnostima, kako ulaganjem u održivu ekonomiju, tako i nastavkom ulagana u digitalizaciju.\n– Naredne godine iz budžeta će se izdvojiti rekordni iznosi za kapitalne projekte, što će uticati na još veće privlačenje stranih investicija, a više novca će biti opredeljeno i za podsticaje stranim investitorima da dolaze u Srbiju – istakao je Mali.\nNemački ambasador je podsetio da je za proteklih 20 godina kroz privrednu saradnju dve zemlje u Srbiju ukupno uloženo oko dve milijarde eura, istakavši da je ohrabrujuće što sve više nemačkih investitora dolazi u našu zemlju.\n– Investitori iz Nemačke koji rade u Srbiji zadržali su optimizam i niko od njih nije otkazao svoje investicije, već su neke investicije eventualno pomerene – rekao je Tomas Šib.


Mirno okupljanje protiv nelegalne gradnje mHE na rijeci Kruščici – Rijeke\n„Ne damo našu rijeku!“ poruka je sa mirnog okupljanja mještana Kruščice i predstavnika Koalicije za zaštitu rijeka BiH održanog danas ispred kantonalnih institucija u Travniku povodom nelegalne gradnje mini hidroelektrana (mHE) na rijeci Kruščici.\nOkupljanju je prethodilo ročište za mHE Kruščica 2, koje je održano u ponedeljak, 12. novembra u Travniku. Ročište za mHE Kruščica 1 zakazano je za 23. novembar.\nMirnim okupljanjem, mještani zajedno sa Koalicijom za zaštitu rijeka BiH žele podići svijest javnosti o posljedicama koje bi izgradnja ovih postrojenja izazvala po životnu sredinu i kvalitet života mještana.\nOčekujemo da će sud sagledati sve okolnosti pod kojima su investitori dobili dozvole, a koje su ishodovane na način koji nije u skladu sa zakonom. Očekujemo da će ih staviti van snage!“, istakla je Mika Tibolt, predsjednica MZ Kruščica.\nU Koaliciji za zaštitu rijeka BiH ističu da okupljanjem žele dati podršku mještanima Kruščice u borbi protiv nelegalne izgradnje mHE Kruščica 1 i 2 te u njihovoj borbi za ostvarenje osnovnog ljudskog prava na pristup pitkoj vodi.\nMještani Kruščice nemaju pristup pitkoj vodi niti uređen sistem vodosnabdijevanja, iako se sa ove rijeke već 49 godina vodom snabdijevaju Zenica i Vitez. Pravo na vodu uključuje i pravo pristupa postojećim zalihama vode koje su potrebne za uživanje ovog prava, kao i pravo na slobodu od zagađenja vodenih resursa. Mještanima Kruščice je to pravo uskraćeno. Prema Zakonu o vodama, u oba entiteta, korištenje vode za vodosnabdijevanje, sanitarne potrebe i potrebe protivpožarne zaštite ima prednost u odnosu na korištenje vode za ostale namjene, uključujući i njenu upotrebu za proizvodnju električne energije-, ističu u Koaliciji.\nNa rijeci Kruščici privatni investitori prilikom nabavke dozvola za gradnju dvije mini hidroelektrane nisu ispoštovali procedure. Prema prostornom planu općine Vitez za period 2005. – 2025. godine, područje MZ Kruščica je bilo zaštićeni park prirode još od perioda Austrougarske. Međutim, ovaj prostorni plan je izmijenjen 09. marta 2016. godine i to samo u dijelu područja rijeke Kruščice kako bi bila omogućena izgradnja mHE Kruščica 1 i Kruščica 2.\nU avgustu prošle godine, specijalna policija Srednjobosanskog kantona je upotrijebila prekomjernu silu i brutalno sklonila sa mosta žene Kruščice, koje su mirno protestvovale, te nastavila zastrašivanje i progon mještana i u narednim danima. Investitor je ponovo pokušao da započne radove 17. augusta 2018. ali je i tada spriječen od strane mještana. Firma Genna je navodno od Ministarstva poljoprivrede, vodoprivrede i šumarstva Srednjobosanskog kantona dobila rješenje za urbanističku saglasnost, kao i rješenje za građevinsku dozvolu, ali oni su okolišnu dozvolu pravosnažno izgubili. Kantonalni sud u Novom Travniku je 27. marta 2018. pravosnažno poništio okolišnu dozvolu za izgradnju mHE Kruščica 1. Za mHE Kruščica 2 se i dalje vodi sudski postupak.\nKrajnji cilj ove borbe je da se području Kruščice vrati status parka prirode kako bi i buduće generacije mogle uživati u njenim ljepotama, a mještani dobili pristup pitkoj vodi.


Zapažen nastup bilećkog udruženja "Vojvoda Vlatko Vuković" - Glas Srpske\nSrna 21.02.2020 18:01\nBILEĆA - Turistička organizacija Bileća predstavlja lokalne znamenitosti i turističke atrakcije, sa akcentom na kulturno-istorijsko nasljeđe i tradiciju, na štandu Turističke organizacije Republike Srpske u okviru 42. Međunarodnog beogradskog sajma turizma.\nDirektor Turističke organizacije Bileća Nikola Bajović rekao je da je nastup Udruženja guslara i epskih pjesnika "Vojvoda Vlatko Vuković" iz Bileće, koji su izveli scenski prikaz "Prošnja đevojke", privukao posebnu pažnju posjetilaca sajma.\n"Srećan sam jer smo Bileću prezentovali na pravi način, privukli smo veliku pažnju drugih turističkih organizacija i potencijalnih posjetilaca. Iskoristili smo priliku da obavimo brojne razgovore i razradimo planove za dobru saradnju u narednom periodu", rekao je novinarima Bajović.\nRadislav Uljarević, član Udruženja "Vojvoda Vlatko Vuković", rekao je da su organizatori i posjetioci Sajma njihov nastup nagradili najvišim ocjenama.\n"Nadam se da ćemo uspostaviti dobru saradnju sa Turističkom organizacijom Republike Srpske jer mi imamo ideju da u narednom periodu pripremimo sadržaje koje bi prikazali, ne samo u Bileći, nego i širom naše Republike", rekao je Uljarević novinarima u Bileći.\nUljarević je zahvalio Bajoviću i izrazio zadovoljstvo što su imali priliku da ovaj, već nagrađivani scenski prikaz, izvedu u Beogradu, na jednom od najvećih sajmova u Evropi.\n"Nadam se da će Bileća iskoristiti turističke potencijale koje ima. Na Sajmu smo čuli niz pohvala na račun rada naše turističke organizacije koja se u skladu sa svojim mogućnostima trudi da Bileću uvijek promoviše na najbolji način", istakao je Uljarević.\nŠtand Turističke organizacije Republike Srpske posjetili su i gradonačelnik Beograda Zoran Radojičić, proslavljeni košarkaš Igor Rakočević, kao i brojne poznate ličnosti.


BRAVO: UČENICI MTŠ “14 OKTOBAR” OSVOJILI PRVO I TREĆE MESTO NA EKO PAKET KONKURSU · Kraljevo.online\nNASLOVNA VESTI BRAVO: UČENICI MTŠ “14 OKTOBAR” OSVOJILI PRVO I TREĆE MESTO NA EKO...\nBRAVO: UČENICI MTŠ “14 OKTOBAR” OSVOJILI PRVO I TREĆE MESTO NA EKO PAKET KONKURSU\nKraljevo – Učenici Mašinske tehničke škole“14.oktobar“ osvojili su prvu nagradu u okviru grupnih radova i i treću nagradu pojedinačnim radom – u kategoriji srednje škole i fakulteti.\nUčenici Mašinske tehničke škole“14.oktobar“ osvojili su prvu nagradu u okviru grupnih radova i i treću nagradu pojedinačnim radom – u kategoriji srednje škole i fakulteti.\nU oštroj konkurenciji žiri sastavljen od predstavnika kompanije Tetra Pak i strukovnog udruženja “Ambasadori održivog razvoja i životne sredine” je izabrao najbolje radove. Učenici Mašinske škole su i ove godine uspešnim učešćem na kreativnom konkursu dokazali da bavljenje mašinstvom podrazumeva intenzivan rad u IKT tehnologijama i brižljvo čuvanje životne sredine.\nNa ovogodišnjem Eko-paket kreativnom konkursu pristiglo je preko 1100 radova iz 47 Eko-škola širom Srbije. Učesnici su se takmičili u 3 uzrasne kategorije i 2 kategorije rada, pojedinačni i grupni radovi. Tema konkursa bila je „Život u eko-gradu” i učesnici konkursa su od upotrebljene Tetra Pak ambalaže predstavili svoje vizije održivih eko-gradova ili neke aspekte života u njemu.\ntekst i foto Danijela Janković\nmašinsko tehnička škola\nMTŠ "a4. oktobar"\nMTS mora da unapredi svoj nacin rada tj skolovanja te dece, zastarela oprema, alati, racunari itd… Dobro je da su i ovo uspeli…\nČestitke!Samo tako nastavite !


„Šta znaš o saobraćaju“ Opštinsko takmičenje u Krupnju – Krupanj Info\n„Šta znaš o saobraćaju“ Opštinsko takmičenje u Krupnju\nPosted By Krupanj Info on апр 8, 2019\nU Organizaciji Opštinskog Saveta za koordinaciju bezbednosti saobraćaja na putevima opštine Krupanj, Auto-moto saveza Srbije i Školskih uprava, danas je u Zavlaci održano Opštinsko takmičenje pod nazivom „Šta znaš o saobraćaju“ .\nSredstva za organizovanje takmičenja su obezbeđena iz dela sredstava naplate novčanih kazni namenjenih za prevenciju bezbednosti iz budžeta Opštine Krupanj.\nNa takmičenju su učestvovale osnovne škole sa teritorije opštine : OŠ „Borivoje Ž. Milojević“ Krupanj i OŠ „Žikica Jovanović Španac“ Bela Crkvasa učenicima koji su imali najbolje razultate na održanim školskim takmičenjima.\nTakmičari su deca uzrasta od 09 do 14 godina a takmičenje se sastojalo iz teorijskog poznavanja saobraćajnih propisa kao i praktičnog testa na poligonu spretnosti gde se učenici takmiče u savlađivanju prepreka biciklom.\nPo rečima nastavnika i službenika saobraćajne policije, takmičari su pokazali veliko interesovanje za ovu temu te su za najuspešnije obezbeđene prikladne nagrade.\nU konačnom zbiru rezultata ovog takmičenja, Prvo mesto su osvojili:\nIvanović Mateja iz Krupnja\nJakovljević Katarina iz Zavlake\nPopović Jovan iz Bele Crkve\nTeofilović Tina iz Zavlake\nMrkonjić Mladen iz Zavlake\nVučićević Tamara iz Krupnja\nNešić Milica iz Bele Crkve\nJakovljević Danijel iz Zavlake\nPopović Luka , Skorić Kristina i Mitrović Miloš iz Bele crkve\nTadić Dijana iz Krupnja\nPosted in Krupanj, Krupanj info, Magazin, Rađevina, Servisne Vesti, Škola, Slajder, Sport, Vest dana, Vesti, Zabava\n← Servisne informacije za 08. 04. 2019. godine\nSvi recitatori- pobedili →


Hrvatska fabrika želi da u Kolašinu napravi fabriku čipsa? :: Ekonomija\nHrvatska fabrika želi da u Kolašinu napravi fabriku čipsa?\nDN saznaju uopštini Kolašin da postoje određene mogućnosti i za otvaranje fabrike čipsa u gradu na Tari. Time bi se značajno unaprijedila i količina proizvedenog krompira na teritorijama opština Mojkovac i Kolašin. Samim tim bi se i saradnja i zajednički napori lokalne samouprave i Agro biznis centra, kroz zajednička zalaganja i smjernice, ne samo postojećih, već i iniciranjem novih proizvođača, unaprijedila proizvodnja krompira.\n“Postoje određeni uslovi za saradnju, što će biti utvrđeno na narednim sastancima. Mi se nadamo da će doći do saradnje koja bi uticala ne samo na proizvodnju krompira, već i značajno doprinijeti vraćanju dostojanstva ruralnom području. Stvaranjem takvih uslova postoji mogućnost da se vratimo poljoprivrednoj proizvodnji koja je nekada bila najznačajnija privredna grana Kolašina”, istakao je Milosav Bato Bulatović.\nHrvatska firma Kanaan prije dvije godine dobila je i plaketu “Zlatna kuna” za najuspješnije trgovačko društvo u 2017, u kategoriji velikih, srednjih i malih kompanija. Takođe, prošle godine je uvrštena među deset kompanija, koje su ostvarile najveću dobit od oko 1,4 miliona eura.\nSamo nemojte u Berane


Kao prvo, posvetiti prikazu jedne knjige društveno-političkih eseja čitave tri i po stranice prostora u nedeljnim novinama može da govori tri stvari. Ili da “Vreme” ne zna kako da popuni prostor adekvatnim sadržajima, ili je reč o prikazu dela koje je kamen-medjaš u svojoj oblasti a pritom je iz pera svetski priznatog stručnjaka i autoriteta ili možda analizirano delo služi, po modelu “pars pro toto”, za obračun sa nekim širim krugom ideja, stavova ili ljudi. Pokušaću da objasnim zašto glasam za poslednju od navedenih teza.\nAutoru knjige “Kultura i identitet”, Igoru Ivanovicu ovo delo je prvenac iz oblasti esejistike i po svojoj formi predstavlja, uglavnom, zbir članaka koji su ranije već objavljivani u domaćoj periodici. Ivanović ne gadja previsoko, piše i misli iskreno, otvara razne teme, nudi prostor za dijalog, svestran je, inteligentan i zanimljiv za čitanje. U vrtlogu pometnje savremenog sveta, pokušava da potraži oslonac u onome što sa namernom širinom naziva “desni pogled na stvarnost”. Kako sam ja shvatio autorove namere, osnovna ideja bila je da se ponudi predložak za sveobuhvatniju javnu i intelektualnu rapravu o temama iz kulture ali i iz oblasti koje kultura u širem poimanju, indirektno afektira. Držim da je u toj nameri, Ivanović u najvećoj meri ostvario cilj.\nKako i zašto, dakle, “Vreme” i narečeni Milenković odvajaju onoliki prostor za prostački i intelektualno nedozreli atak na prvo delo jednog talentovanog posmatrača naših društvenih zavrzlama? Slutim da se odgovor krije u dva detalja. Prvi je deo naslova ( P ogled zdesna) a drugi da je na promociji knjige Milenkovićevo oko sokolovo primetilo “ekipu okupljenu oko projekta NSPM”. Ove dve stvari , naročito u sticaju, na naše Sorosh-levičare najčešće deluju kao crvena marama na bika. Za taj nadražaj, ni vaš analitičar nije imao dovoljno imuniteta, te je posegnuo u svoju, očigledno raskošnu, riznicu otrcanih fraza, opštih mesta i neutemeljenih tvrdnji. Tako za njega “foto-robot srpskog desničara” pored ostalog obuhvata i sledeće karakteristike: prikrivenu ksenofobiju, homofobiju, protiv-prosvetiteljski impuls, klero-nacionalizam i druge slične vrline. Zamislimo da neki veći zlobnik od mene, srpske levičare (ili pseudo-levičare) opise kao srbofobe, homoseksualce, kriptokomuniste, ideološku kopilad Zogovića i Kardelja, edipovce koji gaje mistični kult velike mame Latinke Perović i polupismene sledbenike pokreta Sendero Luminoso? Takav zlosrećnik ne bi mogao da izbegne ocenu da je ostrašćeni neznalica, prostak, politički klovn i duhovno praznjikavi, verbalni siledžija. Zašto bi drugi kriterijum važio za Milenkovića, sasvim je logično zapitati se.\nTeško je (i bez sumnje nepotrebno) osvrtati se na sve trivijalnosti kojima nas u homerovski dugom “prikazu” zasipa I. M., ali podsetiću i na sledeće; “Ivanovic ispisuje i najotužnije banalnosti, ima izvesne simpatije prema nacizmu i fašizmu, vidi Tita a ne Miloševića kao glavnog krivca za većinu naših nevolja, poseže za agresivnim antikomunizmom” (za Milenkovićeve saplemenike, svaki antikomunizam nužno mora biti agresivan), itd…Tu se pojavljuju i Hana Arent, Ajhman i jos trista čudesa. Osim toga, Ivanovicev diskurs “draška primitivne porive kolektiviteta i uteruje ga u tor tuposti, beznadja i besmisla” (sic!). Kakva “draškanja poriva” preferira Milenković ostalo je nejasno, ali budući da vidi homofobiju tamo gde je ni u tragovima nema, nije previše teško nazreti odgovor.


Zatvorena “Višegradska staza” | Palelive.com\nPočetna Regija Višegrad Zatvorena “Višegradska staza”\nZatvorena “Višegradska staza”\nVIŠEGRAD – U Gradskoj galeriji Višegrad u okviru manifestacije “Višegradska staza” otvorena je izložba slika, grafika i skulptura iz legata ove galerije, a manifestacija je zatvorena koncertom grupe “Legende”.\nNačelnik opštine Višegrad Mladen Đurević rekao je da je “Višegradska staza” okupila veliki broj učesnika koji su imali priliku da prisustvuju lijepim događajima u ovom gradu, izražavajući zahvalnost svima koji su učestvovali u njenoj organizaciji.\n“Nadam se da ćemo i sljedeće godine imati još jednu dobro organizovanu, ljepšu i posjećeniju manifestaciju”, istakao je Đurević.\nDirektor Gradske galerije Višegrad Slavko Tuševljak rekao je na otvaranju izložbe da galerija ima veliki legat sa više od 1.000 djela.\n“Izloženo je više od 30 radova od 19 umjetnika. To su likovni umjetnici različitog likovnog opusa, skulptori, grafičari, vajari”, istakao je Tuševljak i dodao da galerija na ovaj način daje doprinos “Višegradskoj stazi”.\nNačelnik Đurević je rekao da Galerija promoviše kulturu ovog grada predstavljajući djela umjetnika.\nOn je pohvalio rad ove ustanove, te dodao da očekuje da će ovakvih izložbi biti još mnogo.\nPovodom zatvaranja “Višegradske staze”, u Sportskoj dvorani u Višegradu sinoć je održan koncert grupe “Legende”, koji je okupio brojne posjetioce.\nSolista “Legendi” Ivan Milinković rekao je da mu je drago što je nakon 17 godina ponovo u Višegradu, ističući da je impresioniran ljepotom Andrićgrada.\nOn je dodao da mu je veliko zadovoljstvo i čast što su “Legende” gostovale u ovom gradu i zatvorile “Višegradsku stazu”.\n“Višegrad kao mesto sa velikim istorijskim nasleđem nije zapostavio prave vrednosti”, naglasio je Milinković i dodao da je to veoma pohvalno jer se na taj način radi na očuvanju kulturne baštine.\nGitarista, kompozitor i tekstopisac “Legendi” Zoran Dašić rekao je da svi članovi ovog muzičkog sastava teže ka tome da budu normalni, obični ljudi, koji, kako je naveo, imaju sreće da se bave onim što vole i da to publika prepoznaje.\nNa koncertu je nastupila i mlada vokalna solistkinja Katarina Tasić, a prisutnima se obratio i učenik generacije Srednjoškolskog centra “Ivo Andrić” Vasilije Čabarkapa koji je govorio o značaju “Višegradske staze” koja se održava u čast nobelovca Ive Andrića.\nPrethodni članakVeterani “Crvene zvezde” i “Partizana” odigrali revijalnu utakmicu\nNaredni članakUhapšena tri lica, za četvrtim se traga


MOTOR blog » Toyota Auris osvaja 5 zvezdica za bezbednost Toyota Auris osvaja 5 zvezdica za bezbednost – MOTOR blog\n* Novi Auris je osvojio maksimalan rezultat za bezbednost\n* Osvojio je 100% poena za zaštitu pri bočnom udaru\n* Jedan od lidera u klasi za bezbednost dece i pešaka\n* Peti Toyotin model koji je postigao pet zvezdica\nAuris je jedan od lidera u klasi malih porodičnih automobila sa četiri zvezdice za zaštitu dece i tri zvezdice u relativno novoj proceni bezbednosti pešaka.\nAuris je peta Toyota koja je osvojila maksimalno bodovanje od 5 zvezdica u Euro NCAP testiranju, što čini asortiman Toyotinih automobila jednim od najbezbednijih u Evropi.\nAndrea Formica, senior potpredsednik prodaje, marketinga i postprodaje TME-a je rekao: „Mi smo uvek težili tome da svaka nova Toyota ima najviši nivo bezbednosti. Auris je najnoviji model u skladu sa tom ambicijom“.\nNovi Auris je izgrađen na snažnoj, čvrstoj karoseriji sa odličnim sistemima za pasivnu bezbednost. On je dostupan sa do devet vazdušnih jastuka, uključujući vazdušni jastuk za kolena vozača – kao što je testirano od strane NCAP. Ovo je, u kombinaciji sa inovativnim upravljačem koji se uvlači u slučaju sudara, pomoglo da automobil postigne 5 zvezdica za bezbednost.\nEuro NCAP je zabeležio da „nema pomeranja upravljača ka nazad“ pri frontalnom sudaru i nema kontakta grudi sa upravljačem. Takođe je zabeleženo da je „vazdušni jastuk za kolena zaštitio vozačeva kolena i bedrenu kost u testu frontalnog sudara“.\nSjajan standardan paket pasivne bezbednosti takođe je pomogao da Auris osvoji najbolje rezultate za zaštitu dece (37 poena) i pešaka (21 poen).\nKao i svi ključni Toyotini modeli, Auris ima standardna Isofix sidrišta za dečje sedište na zadnjim spoljašnjim sedištima. Za dečje sedište je dostupna i gornja spona, a suvozačev vazdušni jastuk se može isključiti kako bi se moglo postaviti dečje sedište okrenuto unazad.\nSa tri zvezdice (21 poen) od maksimalnih četiri za zaštitu pešaka, Auris je vodeći u klasi u ovoj relativno novoj proceni. Toyota sada ima dva modela sa tri zvezdice za zaštitu pešaka i pet modela sa maksimalnih pet zvezdica za zaštitu odraslih putnika.\n„Sasvim smo ubeđeni da će Auris impresionirati kupce zbog svoje izuzetne bezbednosti spojene sa osobitim dizajnom i sjajnom dinamikom vožnje“, rekao je Andrea Formica.\nToyota Auris osvaja 5 zvezdica za bezbednost was last modified: December 21st, 2008 by Zoran Aničić


Veteran afere Votergejt Bob Vudvord sa koautorom Robertom Kostom prikazuju Mileja uverenog da je Tramp posle izbora doživeo "ozbiljan mentalni pad".\nMilej je, navodno, mislio da je Tramp postao "maničan", jer je vikao na saradnike i fantazirao o izbornim zaverama, pa se zabrinuo da bi mogao da postane "neuračunljiv".\nNavodno je čak uputio nekoliko "tajnih telefonskih poziva" kineskom kolegi, generalu Li Zuočengu, kako bi potvrdio da Vašington neće napasti Kinu.\nJedan poziv je navodno obavljen četiri dana pre izbora, dva dana pošto su Trampove pristalice napale Kongres.\nNAPAD NA SPOSOBNOST BAJDENA: Republikanci tvrde da šef Bele kuće ne donosi samostalno odluke\nGLAVNA TEMA AVGANISTAN: Blinken i Ostin posetili katarskog emira\n06. 09. 2021. u 23:18\nDonald Tramp SAD Kina Vojska SAD kineska armija general Mark Milej


Budžet Kosova za 2010. godinu vredan je 1,461 milijardu evra.\nSkupština Kosova je na današnjoj sednici usvojila budžet za 2010. godinu.\nZa budžet su glasali poslanici vladajuće koalicije, koju pored Demokratske partije (DPK) i Demokratskog saveza Kosova (DSK) čine i partije nacionalnih manjina. Za predlog zakona o budžetu Kosova je glasalo 66 poslanika, četiri je bilo protiv dok je jedan poslanik bio uzdržan.\nSednici nisu prisustvovali poslanici Alijanse za budućnost Kosova i Demokratskog saveza Dardanije, dok su poslanici Alijanse novo Kosovo napustili sednicu, kako su rekli, nezadovoljni zbog nepoštovanja Poslovnika o radu koji predviđa da se materijali za sednicu dostave najkasnije tri dana pre njenog održavanja.\nUsvajanje budžeta je istovremeno pokazalo da su vladajuće stranke, DPK i DSK, posle mnogo međusobnih verbalnih napada tokom predizborne kampanje za lokalne izbore, opredeljene da nastave koaliciju.\nZamenik premijera Kosova Hajredin Kuçi je ocenio da usvajanje budžeta vidi kao izuzetno značajan trenutak za Kosovo i aktuelnu vlast.\n„Mislim da su odnosi korektni i to se videlo i tokom glasanja za budžet. To je izraz kohezije koalicije. Mi imamo politički koalicioni sporazum o vladavini, ali smo naravno u određenim trenucima i politički rivali“, rekao je Kuçi i odbacio mogućnost održavanja prevremenih parlamentarnih izbora.\nPored glasanja za budžet, DSK je prihvatio i mogućnost da vlada pretrpi određene promene. Šef Poslaničke grupe i potpredsednik DSK Lutfi Haziri je rekao da su se koalicioni partneri u načelu dogovorili da dođe do promena u vladi, ali da još uvek nije izvršena procena koji ministri treba da budu zamenjeni.


Pens stigao u Južnu Koreju\n► Pens stigao u Južnu Koreju\nPotpredsednik SAD Majk Pens stigao je danas u Južnu Koreju u nameri da ubedi Seul da zauzme oštriji stav prema Severnoj Koreji uoči Zimskih olimpijskih igara u Pjongčangu (ZOI).\nPens će se sastati sa južnokorejskim zvaničnicima, uključujući i predsednika Mun Džae-ina, navodi agencija AP.\nSportisti Južne i Severne Koreje marširaće zajedno na ceremoniji svečanog otvaranja Zimskih olimpijskih igara u petak, a otvaranju će prisustvovati i visoki severnokorejski zvaničnici.\nPredsednik Južne Koreje ocenio je da je otvaranje ZOI šansa da se uspostavi diplomatski kanal sa Severnom Korejom, navodi AP i dodaje da će potpredsednik SAD tražiti od zvaničnika u Seulu da budu oprezni po tom pitanju.\nPens će u petak predvoditi delegaciju SAD na otvaranju ZOI u Pjongangu i učestvovaće u simboličnom događaju koji će imati za cilj da upozori na severnokorejski nuklearni program i kršenje ljudskih prava.\nVršilac dužnosti ministra odbrane SAD Patrik Šenehen izjavio je danas u Minhenu da predviđa "veću i jaču" međunarodnu koaliciju na čelu sa SAD koja ratuje protiv ekstremista...\nKineska državna novinska agencija Sinhua javila je danas da će se pregovarači SAD i Kine sastati sledeće nedelje u Vašingtonu radi pregovora o sporu o tehnologiji uoči isteka roka 2. marta...


Izučavanjem istorije do pomirenja u Sarajevu – SARAJEVO.co.ba\nObjavljeno 25. 01. 2016 06. 12. 2021 od sarajevo.co.ba\nIzučavanjem istorije do pomirenja u Sarajevu\nPoticanje kritičkog mišljenja i kulture otvorenog dijaloga u kontekstu obilježavanja historijskih događaja u Bosni i Hercegovini.\nEU info centar organizuje izložbu IZUČAVANJEM ISTORIJE DO POMIRENJA, koja će biti održana u četvrtak, 28. januara 2016. godine od 17:30 sati, u prostorijama EU info centra (zgrada Delegacije Evropske unije u BiH, Skenderija 3a).\nIZUČAVANJEM ISTORIJE DO POMIRENJA čini serija od 23 panela kreirana u sklopu istoimenog projekta. Prepoznajući značaj izučavanja istorije unutar samog procesa, projektne aktivnosti su dizajnirane da potaknu kritičko mišljenje i kulturu otvorenog dijaloga u kontekstu obilježavanja historijskih događaja u Bosni i Hercegovini.\nIzložbu će otvoriti voditelj Odjela za društveni razvoj, civilno društvo i prekograničnu saradnju pri Delegaciji Evropske unije u BiH Massimo Mina i koordinatorica projekta Svjetlana Marković.\nProjekat IZUČAVANJEM ISTORIJE DO POMIRENJA jedan je od niza akitvnosti u sklopu programa Sarajevo 2014 koji je finansirala Evropska unija, osmišljen kako bi pomogao da završetak procesa pomirenja u zemljama zapadnog Balkana prenoseći evropske vrijednosti pomirenja, tolerancije i mira.\nIzložba će biti otvorena za javnost u prostorijama EU info centra do 4. februara 2016. godine, svakog radnog dana od 9 do 17:30 sati.\nObjavljeno u Susreti i zbivanjaOznačeno EU info centar,Evropska unija\nNaprijed Rambo Amadeus glomazno u sarajevskom Kamernom


"Ukrajina zainteresovana za Železaru" | Boom93\n„Ukrajina zainteresovana za Železaru“\nPredsednik Ukrajine Viktor Janukovič izjavio je danas da je Ukrajina zainteresovana za Železaru Smederevo, ali da još nije doneta nikakva odluka u vezi sa tim.\nJanukovič je na konferenciji za novinare nakon sastanka sa predsednikom Srbije Tomislavom Nikolićem u Beogradu kazao da sada eksperti procenjuju situaciju i da će odluka biti doneta kada stignu ekspertski zaključci.\n„Mi smo zainteresovani da kao strateški partneri imamo kontrolni paket akcija. Mora se raditi na modernizaciji Železare u Smederevu“, kazao je Janukovič i dodao da Ukrajina sada proizvodi oko 35 miliona\ntona čelika godišnje.\nPredsednik Srbije Tomislav Nikolić kazao je da je Železara Smederevo „žila kucavica“ za Srbiju i da, dok se ne pronađe strateški partner, Srbija neće moći da podmiri sve potrebe svojih građana.\nOn je kazao da je Ukrajina zainteresovana za strateško partnerstvo u srpskom metalurškom kompleksu.\nNikolić je dodao da misli da razgovori o Železari teku dosta dobrim tokom, ali da će zavisiti od toga da li će parner iz Ukrajine naći svoj interes.\nInteresovanje za kupovinu smederevske železare ranije su pokazale i Beloruski metalurški kombinat i ruski Uralvagonzavod.\nŽelezara Smederevo je ponovo u vlasništvu države Srbije od januara 2012, kada je dotadašnji vlasnik, američki Ju-Es stil, odlučio da je proda za jedan dolar zbog gubitaka fabrike usled pada cene čelika na svetskom tržištu zbog ekonomske krize.\nKao odgovor na smanjene tržišne cene čelika i slabu potražnju, najpre je visoka peć jedan stavljena na „tih hod“ 2011. godine, a kasnije je ugašena, dok je polovinom prošle godine na „tih hod“ stavljena i druga visoka peć.\nTender za prodaju smederevske železare, koji je raspisan 18. aprila prošle godine, nije bio uspešan, pošto nijedna od tri kompanije koje su podnele prijave za učešće – Junajted Plzen sa sedištem u Luksemburgu, Donjeck stil grup iz Ukrajine i Ural majning end metalurdžikal kompani iz Rusije, nije dostavila ponudu.\nNovi tender za strateškog partnera je objavljen 8. oktobra 2012. godine, a prvi rok za podnošenje ponuda bio je 26. decembar i jedino se prijavio Uralvagonzavod. Na zahtev te ruske kompanije, tender je produžen do 28. februara, ali ni do tada ta kompanija nije dostavila ponudu.


Avio kompanije suočene sa novim merama nakon obnove letova | Play Travel\nAvio kompanije suočene sa novim merama nakon obnove letova\nDa li će avio kompanije ukinuti srednje sedište u redu?\nNakon što letovi na avio linijama budu obnovljeni, avio kompanije će možda morati da poštuju nove mere u cilju suzbijanja pandemije koronavirusa Covid-19.\nOčekuje se da će biti primenjen niz preventivnih mera na aerodromima i u samim avionima kako bi bilo omogućeno fizičko udaljavanje (eng. social distancing) putnika. Za sada najglasniji predlog takvih mera je da avio kompanije u svojim avionima ostave srednje mesto u redu prazno, tj. da se ono ne nađe u prodaji, a o ovom će Evropska komisija odlučivati narednog meseca.\nUkoliko ova mera bude usvojena to bi značilo da će avio kompanije ostati bez jedne trećine putničkih mesta u svojim avionima, dok će manji avioni koji imaju četiri sedišta u redu, odnosno po dva na svakoj strani možda morati da se odreknu polovine svojih kapaciteta na letovima.\nPredstavnici avio kompanija imaju podeljeno mišljenje o ovakvim predlozima, gde pojedine avio kompanije ističu kako će one dodatno naškoditi avio industriji koja je iovako već dramatično pogođena pandemijom koronavirusa.\nLow cost avio kompanija Ryanair je imala najnegativniju reakciju na predložene mere, jer u ovoj avio kompaniji smatraju da nije moguće ostati profitabilan sa dve trećine prodatih putničkih mesta. Oni takođe ističu i da fizičko udaljavanje u avionima nema smisla.\nSa druge strane, ostale avio kompanije kao što su EasyJet, Wizz Air, Lufthansa, Swiss, Air France ili KLM su pozitivno reagovale na ovaj predlog i najavile da će rado izbaciti srednja mesta u redovima. Pobornici predloga navode da cirkulacija vazduha u avionima kao i filteri koji su postavljeni zaustavljaju širenje virusa, pa bi tako rizik bio izbegnut.\nNovi izgled unutrašnjosti aviona?\nNa internetu se pojavio i predlog novog rasporeda putničkih mesta koji bi uskoro mogli da vidimo u avionima, koji možete da vidite na slici ispod.\nPo ovom konceptu srednje sediše bi bilo okrenuto obrnuto, a sva sedišta bi bila oivičena separatorima. Da li će ova ideja biti usvojena i da li će avio kompanije nastaviti da lete avionima u ovoj konfiguraciji u budućnosti, ostaje tek da se vidi.\nOsim u letelicama, razmatraju se i različite mere fizičkog udaljavanja na aerodromima koje bi podrazumevale razmak između putnika poput onih koje trenutno možemo videti u prodavnicama. Ipak, za sad nije poznato kako će izgledati konačan predlog. Ono što se može očekivati sa sigurnošću je da će većina aerodroma, ako ne i svi, uvesti pravilo obaveznog nošenja zaštitne maske i rukavica sve dok pandemija koronavirusa Covid-19 ne bude minimalizovana. Neki svetski aerodromi već primenjuju ovo pravilo.\nU Srbiji najveća nepoznanica za sad je to da li će obaveza samoizolacije u trajanju od 28 dana biti na snazi kada se obnove letovi sa aerodroma u državi. Pojedini predstavnici vlasti naveli su da će svi putnici koji dolete u zemlju biti testirani na koronavirus Covid-19 u roku od 24 časa nakon dolaska.\nAir Serbia EasyJet koronavirus playnews183 Ryanair Wizz Air


Urugvaj 1 – Navijaci Srbija\nLUDI TIKET (-), utorak, 711.628 dinara: Njemu bukvalno nisu cvetale lale\nTek sad će da dobiju „nervni slom“! „Sve je to zbog gledanosti i klikova, u realnosti svi su svesni\nHome > Posts tagged "Urugvaj 1"\nTag: Urugvaj 1\nPrvi čin šampionske bitke u Urugvaju: Gigant Nasional ili maleni Rentistas?\nDug je i kompleksan put do šampionske titule u Urugvaju. Prvenstvo se sastoji iz tri celine Aperture, Klauzure i Intermedija koji se kao što samo ime kaže igra između Aperture i Klauzure. Osvajači ova dva takmičenja sastaju se u polufinalu plej-ofa, a boljeg iz njihovog duela direktno u finalu\nNije sa Enfilda već sa stadiona Belvedere u Montevideu. Liverpul je osvojio urugvajsku Klausuru, prvi put u istoriji ovog kluba koji postoji već 102 godine. Dva kola pre kraja šampionata tim iz prestonice ove južnoameričke države ima devet pobeda i četiri remija, bez poraza. Beži gradskom rivalu Montevideo Sitiju


Petosoban stan 226,20 m2 - Rapid Invest\nHomeAll propertyRapid Central ResidencePetosoban stan 226,20 m2\nPetosoban funkcionalan, trostrano orijentisan premium luksuzan stan u potkrovlju sa prostranom dnevnom zonom za boravak i ručavanje, kuhinjom, tri kupatila i četiri dvokrevetne spavaće sobe. Stan ima terase sa pogledom na dvorište objekta, dodatni prostor za smeštaj garderobe, kao i zaseban ulaz/prilaz iz lifta. Kupatilo i podovi kuhinje su obloženi premium keramikom, a sobe Tarkett podnim oblogama. Ugrađena je najkvalitetnija aluminijumska fasadna i drvena unutrašnja stolarija, a u kupatila sanitarije premium kvaliteta. Pored redovnog snabdevanja toplotnom energijom i priključka na novosadsku Toplanu stan br. 80 ima i sopstveni izvor energije za grejanje, klimatizaciju i pripremu sanitarne vode (toplotna pumpa sistem vazduh-voda), sa mogu$no($u nezavisnog regulisanja putem mobilne aplikacije.\nKUHINJA SA TRPEZARIJOM: 22,60m\nDNEVNI BORAVAK: 39,29m2


Borski izviđači obnavljaju rad odreda „Radomir Jovanović - Čoče“ – RADIO TELEVIZIJA BOR\nBOR – Posle četiri godine pauze, u Boru je održana redovna skupština izviđačkog odreda „Radomir Jovanović Čoče“, koja je ujedno označila i nastavak rada jednog od najstarijih odreda u Srbiji.\nNa skupštini, kojoj su prisustvovali i predstavnici drugih odreda iz istočne Srbije i borske lokalne samouprave, izabrani su članovi starešinstva i nadzornog odbora odreda, a za starešinu je izabran Aleksandar Trifunović.\nOdred „Radomir Jovanović Čoče“ nastaviće da radi u prostorijama u kojima je bio i ranije, u Samačkom smeštaju, a prvi cilj je omasovljenje i početak obuke najmlađih izviđača i planinki, što će u mnogome zavisiti od epidemioloških mera.\nSkupština je održana na dan kada borski izviđači obeležavaju 69 godina od osnivanja odreda koji je 1952. godine bio među prvih deset koji su osnovani u Srbiji. Za gotovo sedam decenija rada osvajao je brojna priznanja na smotrama u nekadašnjoj Jugoslaviji, a posle raspada bio je jedan od najuspešnijih odreda u Srbiji. Na skupštini su novim mladim članovima uručeni pokloni i izviđačke marame.\nTags: Bor, grad bor, izviđači, radomir jovanović čoče\nNext Čišćenje divljih deponija u Boru


Počela izgradnja objekta sa 20 stambenih jedinica u općini Kakanj\nU okviru Regionalnog stambenog programa, koji se u Bosni i Hercegovini provodi putem Državnog projekta stambenog zbrinjavanja, danas su u općini Kakanj počeli radovi na izgradnji objekta sa 20 stambenih jedinica namijenjenih za smještaj socijalno ugroženih porodica, izbjeglica i raseljenih osoba.\nPočetak radova na izgradnji višestambenog objekta ozvaničili su federalni ministar raseljenih osoba i izbjeglica Edin Ramić i načelnik Općine Kakanj Aldin Šljivo, koji su danas potpisali i Sporazum o saradnji na provođenju Potprojekta BiH3 u Općini Kakanj.\nUkupna vrijednost projekta iznosi skoro 900.000 KM, a rok za izgradnju je 10 mjeseci.\nDoprinos općine Kakanj podrazumijeva dodjelu zemljišta za izgradnju višestambenog objekta, izdavanje urbanističke saglasnosti i građevinske dozvole, troškove tehničkog prijema i izdavanja upotrebne dozvole i druge potrebne dokumentacije, kao i osiguranje sredstava za kompletnu infrastrukturu koja podrazumijeva priključak na elektro, vodovodnu i kanalizacionu mrežu.\n- Nama je danas u Kaknju najvažnije da će izgradnjom ovog objekta biti stambeno zbrinuto 20 socijalno ugroženih porodica. Ova zgrada kao i drugi stambeni objekti koje Federalno ministarstvo raseljenih osoba i izbjeglica implementira u okviru ovog državnog projekta – RSP, namijenjena je socijalno ugroženim porodicama, izbjeglicama i raseljenim osobama, koje još uvijek nemaju osiguran smještaj, niti obnovljen dom. Nažalost, i nakon dvije i po decenije, zbog nezainteresiranosti brojnih institucija, u našoj zemlji se, još uvijek, radi na rješavanju ovog pitanja. Činjenica jeste da je ovo ministarstvo, u saradnji s lokalnim zajednicama i podrškom međunarodnih partnera, uradilo dosta projekata i time opravdalo svoju ulogu. To potvrđuje i naše stalno prisustvo u povratničkim zajednicama, gdje jedino možemo sagledati stvarne potrebe povratnika i razumjeti njihove prioritete. Uradili smo dosta na rješavanju stambenog pitanja, ali potrebe još postoje - rekao je ministar Ramić.\nGlavni donator programa je Evropska unija, a značajne novčano učešće osigurale su vlade Sjedinjenih Američkih Država, Italije, Njemačke, Norveške, Švajcarske, Danske, Turske i drugih zemalja. Podršku programu daju Visoki komesarijat Ujedinjenih naroda za izbjeglice (UNHCR), Organizacija za sigurnost i saradnju u Evropi (OSCE) i Razvojna banka Vijeća Evrope (CEB).\nBiH je za vodeću instituciju Državnog projekta stambenog zbrinjavanja imenovala Ministarstvo za ljudska prava i izbjeglice BiH, a implementaciju potprojekata na području Federacije BiH povjerila Federalnom ministarstvu raseljenih osoba i izbjeglica.\nU okviru Regionalnog stambenog programa na području FBiH u provedbi su četiri potprojekta, BiH1, BiH2, BiH3 i BiH4, u sklopu kojih je do sada izgrađeno 390 kuća, individualnih stambenih jedinica, i sedam višestambenih objekata. U toku je izgradnja tri stambene zgrade u gradovima Tuzla i Goražde, i općini Jajce.\n- U ovoj godini radit ćemo na osiguranju stambenog rješenja za 313 socijalno ugroženih porodica, izbjeglica i raseljenih osoba. Tako je u okviru prva tri potprojekta planirana obnova i izgradnja 183 stambene jedinice u zgradama za socijalno stanovanje, dok će potprojektom BiH4 biti obuhvaćena izgradnja 130 individualnih stambenih jedinica. Procijenjena vrijednost potrebnih sredstava za izgradnju ovih stambenih jedinica u ovoj godini iznosi skoro 11 miliona KM - dodao je Ramić.\nNačelnik Općine Kakanj Aldin Šljivo naglasio je da se snaga jedne općine, društva, države mjeri intenzitetom brige za ljude koji trebaju pomoć i da u tom smislu Općina Kakanj na veoma ozbiljan način pristupa konceptu razvoja socijalnog stanovanja.\nNaredne godine na području Federacije BiH potprojektima BiH5 i BiH6 Državnog programa stambenog zbrinjavanja planirana je izgradnja još 141 kuće i 255 stambenih jedinica u zgradama za socijalno stanovanje u vrijednosti od 16,1 milion KM, saopćeno je iz Federalnog ministarstva raseljenih osoba i izbjeglica.


Kladanj: Nakon deminiranja stećci u Noćajevićima dostupni posjetiteljima\nSukladno urgentnom zahtjevu Zavoda za zaštitu i korištenje kulturno – historijskog i prirodnog naslijeđa Tuzlanskog kantona i načelnika općine Kladanj, po hitnom postupku je urađena projektna dokumentacija za deminiranje terena na projektu „Njivice – Stupari – Noćajevići“ na području općine Kladanj. Veliki broj stećaka koji nisu istraženi, a pristup njima onemogućen zbog sumnje na postojanje zaostalih mina i minsko-eksplozivnih i neeksplodiranih ubojitih sredstava predstavljao je osnovni razlog da se ovaj prostor što prije deminira.\nNakon obavljenog reizviđanja terena od strane predstavnika Regionalnog ureda BHMAC-a iz Tuzle, rizična površina je svedena na 1.949,00 m2.\nIzvođenje deminerskih radova povjereno je Timu civilne zaštite za deminiranje Žepče „B“ i trajali su 5 radnih dana.\nObzirom da se deminirani prostor u velikom pojasu koji se vodi kao sumnjiv teren na zaostale mine, bilo je neophodno izvršiti postavljanje polutrajne ograde sa upozoravajućim znakovima na opasnost od mine.\nCeremonija primopredaje deminirane površine obavljena je u petak 31.08.2018. godine uz prisustvo organa lokalne vlasti, Regionalnog ureda BHMAC-a, Općinske službe CZ Kladanj, Federalne i Kantonalne uprave CZ.


Marin na zanimljiv način prokomentarisao penal za Partizan - Sportske.net\nFudbaler Crvene zvezde Marko Marin rekao je da je njegova ekipa na večerašnjem derbiju protiv Partizana pokazala da je najbolja u Srbiji.\n"Mnogo važna pobeda. Mislim da smo ušli vrlo agresivno u meč, jer smo znali šta nas očekuje. Videlo se od prvog minuta da želimo pobedu, da rešimo titulu i da pobedimo u jednom derbiju. Mislim da smo pokazali ko je najbolja ekipa ove godine", rekao je Marin novinarima posle utakmice.\n"Jeste posebna pobeda u derbiju. Nije obična. Imamo šest bodova prednosti i četiri utakmice do kraja", rekao je Marin.\n"Dali smo dva gola, posle fantastične akcije, imali šansu za treći gol gde smo mogli sve da završimo... Rekli smo možda da neće trebati magije danas na terenu, Ali je trebalo dosta magije", rekao je Marin i dodao da je penal nad Benom "bio čist".\nUpitan za penal za Partizan, Marin je kazao: "Ja sam uklizao ispred njega, on valjda postavio nogu, Ali nisam video na TV-u. A neka, penal, dali gol. Opet je pobeda naša".\n"Ova pobeda nam mnogo znači. Donosi nam veliku sigurnost pred naredne četiri utakmice, samo da nastavimo ovako", rekao je Borjan.\nOn se složio sa konstatacijom novinara da nije morao često da interveniše i dodao da je "ekipa sjajno odradila posao".\n"Ništa strašno, dobio sam udarac i vratio ga. Bože moj, život teče dalje", rekao je Borjan.


Industrijska proizvodnja uzletela u aprilu za 33,9%\nTanjug 31. maja 2021. 12:29\nBEOGRAD – Industrijska proizvodnja u Srbiji uzletela je za 33,9 posto u aprilu 2021. u odnosu na isti mesec godinu dana ranije, a u odnosu na prošlogodišnji prosek veća je za 5,8 procenata, objavio je danas Republički zavod za statitiku.\nU periodu januar-april 2021, industrijska proizvodnja je povećana za 10,1 odsto međugodišnje.\nPrerađivačka industrija je u aprilu skočila za 42 posto u odnosu na uporedni lanjski mesec, dok je rast u snabdevanju električnom energijom, gasom, parom i klimatizaciji iznosio 17,6 procenata, a u rudarstvu 3,0 odsto.\nPosmatrano po namenskim grupama, rast proizvodnje na godišnjem nivou zabeležen je kod: trajnih proizvoda za široku potrošnju za 161,6 posto, kapitalnih proizvoda za 103,3, intermedijarnih proizvoda, osim energije, za 34,4 procenta, netrajnih proizvoda za široku potrošnju za 22,9 i energije za 22,5 posto.\nNajveći uticaj na međugodišnji rast industrijske proizvodnje u aprilu imala je proizvodnja proizvoda od gume i plastike, proizvodnja motornih vozila i prikolica, zatim proizvodnja koksa i derivata nafte, električne opreme i metalnih proizvoda, osim mašina.\nApriska industrijska proizvodnja je u odnosu na mart ostvarila rast od 1,4 odsto, pri čemu je prerđivačka povećana za 1,8 posto.\nPrema desezoniranim podacima, srpska industrija je prošlog meseca, u odnosu na prosek 2020. godine, porasla za 7,6 procenata, a prerađivačka za 8,4 posto.\nObaveze prema državi mogu se uplatiti na šalterima pošte


Vesti, 31.07.2019, 01:00 AM\nNemački institut AV-TEST objavio je rezultate najnovijih testova antivirusa koji su sprovedeni tokom maja i juna. Četiri antivirusa koja su postigla najbolji rezultat su F-Secure SAFE, Kaspersky Internet Security, Symantec Norton Security i verovatno na iznenađenje mnogih, Microsoftov Windows Defender.\nIako Microsoft nije kompanija čiji je osnovni cilj razvoj naprednih softverskih rešenja za blokiranje zlonamernog softvera i sajber-napada, izgleda da su se napori koje je kompanija uložila u Windows Defender u poslednje vreme isplatili.\nMicrosoftov antivirus sada nudi performanse slične onima koje dobijate od vodećih proizvođača antivirusa kao što su Kaspersky i Symantec.\nTo znači da su na poslednjim testovima AV-TEST-a, Windows Defender, kao i F-Secure SAFE, Kaspersky Internet Security i Symantec Norton Security dobili maksimalnih 18 poena - odnosno po šest poena za pojedinačne testove na kojima su procenjivani zaštita, performanse i upotrebljivost proizvoda.\nProizvodi koje su razvili drugi vodeći proizvođači antivirusa, kao što su Avast Free Antivirus, AVG Internet Security, Bitdefender Internet Security, Trend Micro Internet Security i VIPRE Security AdvancedSecurity, ocenjeni su sa 17,5 poena pošto su izgubili 0,5 poena u jednom od tri pomenuta testa.\nWebroot SecureAnywhere dobio je najnižu ocenu - 11,5 poena, jer je njegova zaštita ocenjena sa svega 2 poena, dok je 5,5 poena dobio za performanse i 4 poena za upotrebljivost.


Ceo Mančester vreba Alkantaru - Sportske.net\nCeo Mančester vreba Alkantaru\nBarselona se jasno izjasnila po pitanju Tijaga Alkantare da želi da ga proda, a Ćiki Begirištajn bi trebalo da bude čovek koji treba da ubedi mladog igrača da je to prava stvar za njega\nInter spremio ponudu za Turea!Depaj odleteo za Englesku!Engleska - Koji klub je najbolji u proteklih 50 godina?Engleska - Koji klub je najbolji u proteklih 50 godina?Koga sanjaju "Građani"?\n"Crveni Đavoli" i "Građani" pomno prate situaciju oko mladog Alkantare. Barselona traži 23 miliona evra (oko 20 miliona funti) za ovog igrača i ukoliko bude stigla odgovarajuća ponuda, Tijago bi uskoro mogao da napusti redove Katalonaca.\nKatalonski tim je spreman za pregovore sa oba tima, a gore pomenuta početna cena je daleko veća od 12 miliona funti, koliko je Mančester Junajted pre dve godine nudio za ovog igrača.\nFerguson i dalje želi ovog igrača, ali sada nakon povlačenja moraće prvo da se konsultuje sa novim menadžerom "Đavola" Dejvidom Mojesom.\nS druge strane, Mančester Siti je takođe zainteresovan za ovog igrača, a Ćiki Begirištajn sportski direktor "Građana" dobro poznaje Alkantaru, tako da bi on mogao biti ključni čovek po pitanju prelaska ovog igrača na "Itihad".\nInače, za Tijaga Alkantaru se osim premijerligaša interesuju i timovi iz Nemačke, pre svih Bajern Minhen, ali nakon angažovanja Gecea, mala je verovatnoća da će Bavarci dovesti još nekoga na tu poziciju na kojoj igra Alkantara.


Šulc: Britanska vlada nije bila spremna za referendum | Autonomija\nŠulc: Britanska vlada nije bila spremna za referendum\nPredsednik Evropskog parlamenta Martin Šulc izjavio je da britanska vlada nije bila spremna za referendum o Bregzitu i da sada ne zna kada želi da započne proceduru izlaska\nPredsednik Evropskog parlamenta Martin Šulc izjavio je danas da britanska vlada nije bila spremna za referendum o Bregzitu i da sada ne zna kada želi da započne proceduru izlaska.\nŠulc je rekao u Londonu da konzervativna vlada u Britaniji nikako nije bila spremna za ishod referenduma o napuštanju EU.\nOn je u obraćanju studentima Londonske škole za ekonomiju ponovo pozvao britansku vladu da što pre aktivira član 50 Lisabonskog sporazuma, koji reguliše izlazak iz EU.\nVelika Britanija koja je na referendumu 23. juna glasala za izlazak iz članstva EU, još nije zvanično podnela zahtev za odlazak, a procenjuje se da bi pregovori s Briselom o tome mogli da traju dve godine.\nBritanska premijerka Tereza Mej izjavila je da procedura neće biti pokrenuta pre kraja ove godine.


Saopćenje povodom političkih pritisaka na FTV\n16 02. 2017\tUpravni odbor Udruženja/udruge BH novinari najoštrije osuđuje političke pritske na FTV i istup Nasira Beganovića, predsjednika Kluba SBB u Zastupničkom domu Parlamenta Federacije BiH, koji je iskoristio parlamentarnu govornicu da bi optužio rukvodstvo FTV za nezakonito i netransparetno poslovanje, te rad mimo zakona. Paušalne ocjene o radu javnog servisa Federacije BiH, pretočene u formu zastupničkih pitanja predstavljaju neprimjeren pokušaj političkog miješanja u rad FTV, te nikako ne mogu biti proaktivno djelovanje u cilju unapređenja rada ovog javnog emitera.\nUO BH novinara podsjeća zastupnika Beganovića, kao i sve druge zastupnike u oba doma Parlamenta Federacije BiH kako je zakonit, transparetan i politički nezavistan rad entitetskog javnog emiteta njihova odgovornost, budući da su osnivači RTVFBiH i u obavezi su da svojim djelovanjem, pravovremenim reagiranjem i donošenjem potrebnih odluka osiguraju normalno funkcioniranje i rad ovog medija u interesu svih građana Federacije BiH. U trećoj smo godini mandata sadašnjeg sastava Parlamenta Federacije BiH a da nije riješeno pitanje raspisivanja konkursa i izbor članova Upravnog odbora, koji još od 2013. godine nema ni jednog člana sa punim mandatom; iste godine istekao je a nije produžen mandat generalnom direktoru, niti su usklađeni Statut i Zakon o RTVFBiH sa krovnim zakonom o Javnom RTV sistemu u BiH. Na neispunjene obaveze Parlamenta FBiH prema RTVFBiH godinama ukazuju domaće i međunarodne organizacije, uključujući i Evropsku komisiju koja je, kroz nekoliko Izvještaja o napretku BiH u EU integracijama, istakla potrebu stvaranja pretpostavki za funkcioniranje RTVFBiH i PBS u cjelini u skladu sa zakonom i evropskim standardima.\nTraženjem rješenja za RTVFBiH i provođenjem uloge zakodavca Parlament Federacije BiH se nije bavio na efikasan, nepolitičan i zakonit način ni u vrijeme prethodnog saziva (2010-2014) niti u ovom mandatu, kada stranačku većinu predvode SDA, SBB i HDZ BiH. Funkcioniranje i rad FTV za zastupnike su bili važna tema samo u kontekstu ličnog nezadovoljstva pojedinaca, političkih obračuna i/ili kada je bila potrebna podrška za ostvarenje interesa pojedinih političkih partija! Zbog toga, UO BH novinara zahtjeva zaustavljanje svih političkih pritisaka na FTV i javno poziva nadležna parlamentarna tijela, kao i oba doma Federalnog parlamenta na pokretanje zakonskih procedura za imenovanje članova UO RTVFBiH, a nakon toga rješavanje i drugih obaveza koje kao osnivači imaju prema ovom javnom emiteru.


TV Most - Trovanje u zgradi EU, pet osoba prebačeno u bolnicu\nTrovanje u zgradi EU, pet osoba prebačeno u bolnicu\nPetnaest ljudi otrovalo se danas od isparavanja hemijskih supstanci u zgradi Evropske unije u Briselu gde se održavaju zvanični sastanci, rečeno je "Frans presu" u vatrogasnoj službi. Pet osoba prebačeno je u bolnicu, rekao je za Frans pres portparol briselskih vatrogasaca Pjer Mejs.\nZgrada "Evropa" u kojoj se redovno održavaju ministarski sastanci evropske dvadesetosmorice morala je privremeno da bude evakuisana a oni koji su bili prisutni su pozvani da se prebace u susednu zgradu EU.\n"Desila se loša mešavina hemijskih proivoda iz kuhinje i to je izazvalo isparavanja koja su otrovala petnaestak osoba", rekao je Mejs koji je naveo da su simptomi otrovanih bili štipanje u očima i povraćanje.\nBrojna kola Hitne pomoći poslata su do zgrade u skladu s planom hitne medicinske situacije koju vlasti proglašavaju kada je pogođeno više od deset ljudi.


DAEŠ previše slab da bi koristio hemijsko oružje u Iraku - Sputnjik Srbija\n15:17 13 Maj 2021\n22:25 10.03.2016 Preuzmite kraći link\nPodaci obaveštajnih službi Iraka ne potvrđuju da teroristička organizacija DAEŠ poseduje hemijsko oružje, izjavio je u četvrtak šef Komiteta za odbranu iračkog parlamenta Hakim el Zamili.\n„Izveštaji i podaci iračke obaveštajne službe ne potvrđuju da DAEŠ u ovom trenutku ima hemijsko oružje“, rekao je Zamili.\nPrema njegovim rečima, organizacija DAEŠ je „na izdisaju“, i čak i da poseduje hemijsko oružje ne može da pobedi iračku armiju, posebno ako se imaju u vidu nedavne pobede vladinih snaga „u svim regionima“.\nTeroristi DAEŠ-a više puta su optuženi za primenu hemijskog oružja tokom borbi u Iraku i Siriji.\nRanije je direktor CIA Džon Brenan izjavio da bi teroristi DAEŠ-a mogli da pokušaju da izvezu hemijsko oružje izvan Sirije i Iraka.\nOn je potvrdio da su teroristi nekoliko puta upotrebili otrovne supstance i da mogu samostalno da proizvode hlor i iperit.\nAgencija Asošijeted pres je prenela da je tokom operacije američkih specijalnih snaga u Iraku uhapšen jedan od vođa DAEŠ-a Sulejman Daud el Afari, koji se bavio proizvodnjom hemijskog oružja.\nPrema podacima medija, teroristu su ispitivali dve do tri nedelje, nakon čega je Vašingtonu preneo „važne informacije“ o tome gde se nalaze objekti organizacije u kojima se, kako se pretpostavlja, proizvodi hemijsko oružje.\nObaveštajne informacije američke vojske potvrđuju da su vazdušni napadi međunarodne koalicije umanjili mogućnosti terorističke organizacije DAEŠ za proizvodnju hemijskog oružja, izjavio je u četvrtak predstavnik Pentagona Piter Kuk.\nU sredu je saopšteno da je američka avijacija u Iraku bombardovala objekte DAEŠ-a u kojima se, kako se pretpostavlja, proizvodilo hemijsko oružje.\n„Na osnovu dobijenih informacija uvereni smo da smo im naneli štetu“, rekao je Kuk.\nobaveštajni podaci, hemijsko oružje, bombardovanje, DAEŠ, CIA, Pentagon, Piter Kuk, Irak, Sirija


Postaje li Zlatar novi Zlatibor? Plac koji je koštao 500 evra, vlasnici sada prodaju i za 10.000: Tražnja je ogromna, ali je problem ponuda - Vesti\nIzvor: Nekretnine.rs Autor: V.Lalić\nNa Zlataru se trenutno dešava ono što je odavno započeto, a da se kraj ne nazire. Ova planina sve više podseća na Zlatibor kada pogledamo nekoliko činjenica: vrednost zemljišta, manjak najatraktivnijih placeva i kuća na prodaju, ali i rast broja turista.\n- Zavisno od lokacije i infrastrukture, ar placa u najužoj turističkoj zoni sada košta od pet do 10 hiljada evra, desetostruko je skuplji nego pre deseciju. U ovom delu planine za sada nije prodato samo zemljište nad kojim nisu rešeni imovinsko - pravni odnosi. U drugoj zoni za ar se traži od dve do tri hiljade evra – priča za „Blic biznis“ Branko Pucarević, direktor Turističke organizacije „Zlatar“.\n-Zlatar je 2013. imao 400 ležajeva u hotelskom i privatnom smeštaju, a trenuno 2.400, što kategorisanih, što onih koji su u procesu kategorizacije. Prošle godine ostvareno je 100.000 noćenja, a ta brojka 2012. bila 1.500. Vidikovac na Uvcu 2020. bio je, posle Banjske stene na Tari, drugi najposećeniji lokalitet u Srbiji - priča Pucarević.\nVelika je tražnja i za kućama, kaže za „Blic“ Radosav Vasiljević, predsednik Opštine Nova Varoš. Tražnja za njima je velika, ali ponuda, iako kuća ima dosta, ne postoji.


Izvor: RTS, 06.Dec.2019, 18:49\nMinistar spoljnih poslova Ivica Dačić izjavio je da je podnošenje krivične prijave protiv predsednika Srbije Aleksandra Vučića još jedna prljava igra Prištine, koja pokazuje da oni ne žele nikakav dogovor sa Srbijom, već samo dalje zaoštravanje situacije.\nIvica Dačić je podnošenje krivične prijave u Prištini ocenio i kao "vrhunac ludila i licemerja".\n"Ceo svet zna da >> Pročitaj celu vest na sajtu RTS << u Račku nisu ubijeni civili već pripadnici OVK, da je Vilijem Voker nametnuo priču u zločinu nad civilima, da su Klinton i Olbrajtova govorili o masakru, iako to nije potvrđeno ni istragom Helen Rante", naglasio je Dačić u izjavi za Tanjug.\n"Uostalom, na njihovim rukama su pronađene barutne čestice, što je dokaz da su koristili vatreno oružje, odnosno da nisu bili civili nego pripadnici OVK", naveo je Dačić i upozorio da je zbog svega toga Priština danas najveća pretnja za mir i stabilnost regiona.\nProtiv predsednika Srbije Aleksandra Vučića u Prištini je podneta krivična prijava pred Specijalnim tužilaštvom Kosova "zbog negiranja zločina i masakra u Račku", rekao je advokat Tom Gaši.


Radovi na restauraciji mosta Mehmed-paše Sokolovića na Drini počeće 1. aprila 2013. godine. Vlada Republike Turske će u potpunosti finansirati vraćanje starog sjaja “mostu kome ravna nema”, kako je napisao Ivo Andrić, a glavni izvođač radova je firma ER-BU iz Ankare.\nPlanirano je da restauracija traje oko 600 radnih dana i taj posao će raditi oko 40 stručnjaka, 20 majstora, a biće angažovana i lokalna radna snaga. Za ove radove biće potrebno obezbijediti 20.000 metara kubnih kamena i oko 1.000 kubika obrađene sedre i krečnjaka.\nSanacija starog mosta u Višegradu koštaće deset miliona KM (oko 5 miliona evra), a planirano je da bude završena do kraja 2014. godine.\nU proteklih pet godina na ćupriji su obavljeni istražni radovi o njenom oštećenju, urađen projekat sanacije koji je koštao 200.000 KM, a sa mosta su izmještene vodovodne i telekomunikacione instalacije.\nObnova višegradske ćuprije, izgrađene 1577. godine, jedan od najvećih i najskupljih projekata na Balkanu koji implementira Turska razvojna agencija (TIKA) za Bosnu i Hercegovinu.\nProjekat predviđa rekonstrukciju stubova mosta koje je voda potkopala, kao i da se ograda ćuprije vrati u prvobitno stanje, jer je bila uništena u povodnju 1896. godine, a austrougarska vlast joj je tokom obnove promijenila izgled.\nBiće izmijenjen i kolovoz na mostu tako što će sadašnja kocka biti zamijenjena turskom kaldrmom. Predviđeno je da se promijene oštećeni kameni blokovi ćuprije i da se ona osvijetli na poseban način a da se njena zaštitna zona uredi onako kakva je bila u vrijeme izgradnje.\nMost Mehmed paše Sokolovića u Višegradu od 2007. godine je na listi zaštićenih spomenika svjetske kulture UNESCO-a, a preko njega je zabranjen saobraćaj za motorna vozila.


Od 2022. godine smanjenje poreza i doprinosa na teret poslodavaca\nphoto credit: Vlada Crne Gore\nMinistar ekonomskog razvoja Jakov Milatović, državna sekretarka Milena Lipovina-Božović i v.d. generalne direktorice Direktorata za rad i zapošljavanje Jevrosima Pejović posjetili su danas Uniju poslodavaca Crne Gore i tom prilikom održali sastanak sa predsjednikom UPCG Predragom Mitrovićem i njegovim saradnicima – predsjednikom Skupštine Nebojšom Popovićem, potpredsjednikom Slobodanom Mikavicom, članovima UO Nenadom Draškovićem, Goranom Jandreoskim i Andrijom Ljubišom, generalnom sekretarkom Suzanom Radulović i drugima.\nSusret Milatovića i Mitrovića bio je prilika za razmjenu stavova i informacija na teme koje su se ticale socijalnog dijaloga i rada Socijalnog savjeta, efekata ljetnje turističke sezone, unapređenja poslovnog ambijenta i daljeg ekonomskog razvoja Crne Gore.\n“Tri dobra rezultata rada Vlade Crne Gore u prethodnom periodu ogledaju se u stabilizaciji javnih finansija koja ide u prilog stabilnosti ukupnog privrednog ambijenta, zatim uspješnosti turističke sezone, koja je povratila privrednu aktivnost u život, vratila privredni rast našoj ekonomiji i unaprijeđen socijalni dijalog”, naglasio je ministar Milatović, dodajući da je socijalni dijalog intenziviran pregovorima o zaključenju Opšteg kolektivnog ugovora, pregovorima o Memorandumu o socijalnom partnerstvu kojim je planirano unapređenje poslovnog ambijenta i radnih prava zaposlenih u Crnoj Gori.\nKomentarišući dugogodišnje zahtjeve UPCG po pitanju unapređenja biznis ambijenta i položaja poslodavaca, ministar je kazao da će od naredne godine biti izmjena u smanjenju poreza i doprinosa na teret poslodavaca, u dijelu uvođenja neoporezivog dijela zarade, kao i da će Kuća socijalnog dijaloga biti predviđenja budžetom za narednu godinu.\nOn je dodao: “Uvjeren sam da će Unija poslodavaca ostati i dalje konstruktivan partner Vladi Crne Gore u rješavanju izazova: neadekvatne radne snage, s kojom se suočava veliki broj privrednika u Crnoj Gori, snažnijoj i intenzivnijoj borbi protiv sive ekonomije, kao važanog aspekta nelojalne konkurencije koja postoji u našoj privredi i neadekvatne infrastrukture na državnom i lokalnom nivou, kojoj u narednom periodu moramo snažnije da odgovorimo”.\nZajednički je konstatovano da postoji potreba aktivnog uključenja svih socijalnih partnera u daljem kreiranju sistemskog ambijenta od značaja za održivi ekonomski razvoj, očuvanja radnih mjesta i stvaranja jednakih uslova međunarodne konkurentnosti i dobrih politika zapošljavanja.\nNa temu neradne nedelje rečeno je da se razmatraju različiti modaliteti za rješavanje postojeće situacije, koji će biti prihvatljivi za sve socijalne partnere.\nPredsjednik Unije poslodavaca Crne Gore Predrag Mitrović je naglasio značaj Zakona o radu i Opšteg kolektivnog ugovora, uz ocjenu da su tripartitni socijalni dijalog i međusobno razumijevanje i podrška sva tri partnera posebno važni elementi procesa oporavka privrede, te ekonomskog i ukupnog razvoja crnogorskog društva.\nMitrović je kazao je da je neradna nedelja, sa aspekta poslodavaca pokazala negativan uticaj na crnogorsku privredu. “Radimo analizu koja će dati dobar prikaz kakva je šteta napravljena za državu i društvo. Takođe, uz saradnju i socijalni dijalog treba rješavati problem zimske sezone u koju ne smijemo ući sa lošim zakonskim rješenjima kao što je neradna nedelja”.\nOn je pohvalio napore preduzete za realizaciju ljetnje turističke sezone i dodao da su važne ekonomske odluke, kao što je otvorenost granica, imale značaja i za privredu, zaposlene i državu.\nSagovornici su saglasni da je pandemija koronavirusa ostavila duboke rezove na privredu Crne Gore i da za sanaciju negativnih posledica treba vrijeme i dodatni napori. Oni su dodali da je u cilju očuvanja makroekonomske stabilnosti i unapređenja ukupnog poslovno-radnog ambijenta u Crnoj Gori potreban veoma visok stepen saradnje svih društvenih aktera.\nIzvor: Zajedničko saopštenje za javnost Ministarstva ekonomskog razvoja i UPCG


Vesti online / Vesti / Svet / Britaniji preti još jedan "egzit"\nPoznati britanski stručnjaci i naučnici, duboko deprimirani voljom naroda iskazanom na referendumu, upozoravaju da bi sada novi oblik Bregzita, tzv. "brain drain exit" (odliv mozgova) mogao da pogodi britanske univerzitete, kao i širu naučnu zajednicu.\nBorisova frizura nervira Britance\nVelika Britanija je jedna od zemalja sa najvećim brojem stranih istraživača: njih 33 odsto nije rođeno na Ostrvu, pri čemu većina stranaca dolazi iz EU. Prema izveštaju Kraljevskog društva, na britanskim univerzitetima radi više od 31.000 ljudi iz EU i oni čine 16 odsto ukupnog broja britanskih univerzitetskih istraživača. Na Kembridžu, jednom od najboljih svetskih univerziteta, 23 odsto naučnika je iz EU.\n- Napuštanje EU stvara značajnu nesigurnost za naše vodeće fakultete, pa ćemo da radimo sa vladom kako bismo smanjili svaki poremećaj izazvan tom odlukom. Velika Britanija još nije napustila EU, pa je zato važno da naše nastavničko osoblje i studenti iz zemalja članica shvate da to neće imati trenutni uticaj na njihov status na univerzitetima - rekla je Vendi Pjat, generalna direktorka "Rasel grupe" vodećih britanskih fakulteta.\n"Naučnici ne znaju ništa o politici"\n- Prvo sam želeo da izađemo iz EU iz inata Dejvidu Kameronu. Onda se u sve umešao i Boris Džonson čiju frizuru jednostavno ne podnosim, pa ću ipak glasati za ostanak u EU - rečenica je koju je, kao primer iracionalnosti javnog diskursa o Bregzitu, u kolumni u magazinu "Prospekt" pre britanskog referenduma naveo slavni evolucioni biolog Ričard Dokins.\n- Ja, baš kao i većina ljudi, nemam ni vremena, ni iskustva da se bavim sa toliko kompleksnim ekonomskim i društvenim pitanjima kako Velike Britanije, tako i EU. Zbog toga biramo članove parlamenta koji za vrlo velike plate te stvari rade za nas i umesto nas. Održavanje referenduma je, kada su u pitanju ovako važne odluke, monstruozno neodgovorno - napisao je Dokins.\nBritanija dosta zavisi od evropskih naučnih fondova iz kojih godišnje povlači oko 1,3 milijarde evra. Koliko su naučnici iz EU važni za prosperitet britanske nauke, najbolje govori podatak da je Velika Britanija 2015. godine bila najuspešnija u povlačenju sredstava na takmičenjima za prestižne tzv. konsolidator grantove Evropskog istraživačkog saveta, a 65 odsto tog novca su osigurali stranci.\nZato bivši predsednik Kraljevskog društva, astronom lord Martin Ris, odluku o napuštanju EU smatra "duboko depresivnom".\n- Podrška iz EU je bila snažna, posebno mladima, fakultetima, tehničkoj zajednici, kao i većini naših poslovnih i profesionalnih lidera - izjavio je lord Ris za britanski "Gardijan".\nNobelovac Pol Nurs, takođe bivši predsednik Kraljevskog društva, nazvao je referendumsku odluku "lošom za britansku nauku" i "lošom za Britaniju"\n- Nauka napreduje zahvaljujući probojnosti ideja i ljudi, pa cveta u okolinama koje udružuju inteligenciju, smanjuju barijere i otvoreni su prema slobodnoj razmeni i saradnji - rekao je Nurs.\n* "Srbija neće morati dodatno da štedi zbog Bregzita"\nSVET Smena vlasti u Londonu\nSVET London ima plan za "uvređenu" EU


Istorijska partija Vestbruka, novi tripl-dabl za pobjedu Vizardsa (VIDEO)\nRasel Vestbruk je u pobjedi Vašington Vizardsa nad Indijanom Pejsersima 132:124 ostvario novi tripl-dabl učinak i tako ušao u istoriju ove franšize.\nNestvarni Rasel Vestbruk ubacio je 35 poena, imao 14 skokova uz čak 21 asistenciju i tako postao apsolutni rekorder Vašington Vizardsa, jer je na 38 utakmica ostvario 16 tripl-dabl učinaka što do sad nikom još nije pošlo za rukom u glavnom gradu Sjedinjenih Američkih Država.\nDa stvari budu bolje, Vizardsi su ostvarili drugu uzastopnu pobjedu i nisu dozvolili favorizovanim Pejsersima da ostvare svoju treću pobjedu u nizu. Veoma dobru partiju prikazao je i Domantas Sabonis koji je vrlo dobro parirao Vestbruku sa 35 poena, 11 skokova i 6 asistencija, ali mu je to bilo dovoljno samo da ublaži poraz svoje ekipe.\nU najefikasnijoj utakmici koja je odigrana noćas Malkom Brogdon je ubacio 26 poena, dok je Majls Tarner doodao 12 koševa. Vestbruka u Vizardsima je pratio Rui Hačimura sa 26 poena i Čendler Hačinson koji je ubacio 18 koševa.\nPrethodni članakMajami: Barti savladala Azarenku, Svitolina nakon preokreta izbacila Kvitovu\nNaredni članakVizardsi na krilima Vestbruka srušili Pejserse (VIDEO)\nBiliboj 30/03/21 12:45 At 30/03/21 12:45\nVraca se u najbolju formu 💥


Uniks overio prvo mesto u grupi\nIzvor: MozzartSport.com, 03.Mar.2021, 20:12\nAndora pala u Kazanju\nUniks je overio prvo mesto u grupi H Evrokupa i sa te pozicije će čekati ekipe iz Partizanove grupe, tako da postoji čak mogućnost da protivnik ruskom timu bude i Partizan ako Parni valjak bude prošao dalje sa drugog mesta.\nTim iz Kazanja je dočekao Andoru i za prvo mesto mu je bilo potrebno da pobedi ili izgubi sa manje od sedam poena. Na kraju je domaći tim slavio sa 85:63 i tako overio prvo mesto. Inače, Uniks je još ranije obezbedio četvrtfinale.\nOvo je 14. učešće Uniksa u Evrokupu, a meč protiv Andore je krenuo vrlo dobro, ubacio je 43 poena za poluvreme, dobio je obe prve deonice i sebi osigurao dobru situaciju pred poslednju deonicu.\nAndora je imala...


Dendijas: Grčka želi da Srbija što pre postane član EU - Kosovo Online\n5. April 2021. • 13:28\n"To je njena prirodna pozicija”, rekao je Dendijas koji je čestitao Srbiji i predsedniku Aleksandru Vučiću na izvanrednom procesu vakcinacije koji se obavlja.\nOn je na zajedničkoj konferenciji za novinare sa Selakovićem kazao da je sa pažnjom saslušao šefa srpske diplomatije dok je govorio o Kosovu i dodao da mu je žao što sa novom Vladom u Prištini još nisu počeli razgovori. Ponovio je i da Grčka želi da pomogne u rešavanju tog pitanja.\nSelaković je zahvalio Grčkoj na jasnoj, nedvosmislenoj i snažnoj podršci evropskom putu Srbije, ističući da je ta zemlja jedan od partnera koji Srbiju na evropskom putu najsnažnije podržava.\n"Grčka je uvek bila uz Srbiju, ali i uz sve zemlje Zapadnog Balkana koje su na tom putu”, rekao je Selaković, koji je zahvalio i na snažnoj podršci srpskom teritorijalnom integritetu i suverenitetu kao i na podršci u traganju za održivim rešenjem za Kosovo.\nDendijas je podsetio da je nedavno bio u poseti BiH, za koju bi, kako je rekao, takođe želeo evropsku budućnost.\n“Ne možemo da dozvolimo da BiH postane jedna crna rupa u Evropi”, rekao je grčki ministar.\nOn je skrenuo pažnju i na ponašanje Turske u širem regionu putem religijskih, ekonomskih i drugih sredstva, navodeći da veruje da su "ljudi mostovi saradnje za mir i bezbednost i za promociju ljudskih prava, a nikako za promociju bilo kakvog esktremizma, fanatizma i lošeg ponašanja".\nDodao je da je planirao posetu Ankari sledeće nedelje, ali, kako je rekao, samo ukoliko postoji klima za to i ako Turska odustane od "takvog ponašanja".\nSelaković je na konferenciji napomenuo da su bilateralni odnosi Srbije i Grčke na izuzetno visokom nivou, navodeći da su dve zemlje među retkima koje su u vreme pandemije povećale trgovinsku razmenu.\nIstakao je da se saradnja između Srbije i Grčke bazira na strateškom partnerstu.\nSrbija je, prema Selakovićevim rečima, izrazila spremnost da se, kada epidemiološki uslovi to dozvole, održi sednica Visokog saveta za saradnju dve zemlje i da predsednik Srbije Aleksandar Vučić poseti Krit, gde je u planu otvaranje počasnog konzulata Srbije. Taj poziv je, inače, već stigao od predsednika Vlade Grčke.\nSa šefom grčke diplomatije Selaković je, kaže, razgovarao o povezivanju i jačanju saobraćajnih veza, ukazujući da Srbija završava brzu prugu od Beograda do Novog Sada i da se nastavlja gradnja na severu zemlje ka Subotici, pa ka Budimpešti, a takođe je planirana i izgradnja brze pruge do Niša.\n“Nakon toga Srbija je zaintresovana da gradi južni krak te pruge koji će preko Severne Makedonije ići ka Grčkoj, tačnije ka Solunu i luci Pirej. To su strateški važni projekti za čitav region”, naveo je ministar.\nSelaković je sa grčkim kolegom razgovarao o tome da je Srbija nakon izgradnje Balkanskog i Turskog toka kao strateškog izvora snabdevanja gasom zaintresovana za diverzifikaciju, a bilo je, kaže, reči i o važnosti završetka izgradnje projekta interkonektora između Srbije i Bugarske, koji će omogućiti povezivanje tržišta Srbije sa grčkom lukom u Aleksandropolisu odakle će takođe moći da se snabdeva gasom.\nMinistar je informisao grčkog kolegu o inicijativi da se u čast 200. godišnjice početka grčkog ustanka i obnove grčke državnosti u novom veku jedna ulica u srpskoj prestonici nazove po Joanesu Kopadastrijasu. Dendijas je poručio da je sa radošću prihvatio tu ponudu, istakavši da je u Srbiju došao da bi produbio već izvanredne odnose, te izrazio zadovoljstvo zbog dogovora koji će građanima olakšati putovanje u obe zemlje.\nGrčki šef diplomatije je još naveo da su ukupne grčke investicije u Srbiji između 2,5 i 3,5 miliona evra i da grčke firme zapošljavaju oko 25.000 ljudi, a plan je da se taj broj poveća na 100.000. Grčka, dodao je, želi da poveća i razmenu u oblasti energetike i odbrane.\nGrčka Srbi Nikola Selaković\nŠef italijanske diplomatije Luiđi di Majo i ministar spoljnih poslova Srbije Nikola Selaković potpisali su danas u Rimu dokument o saradnji dva ministarstva, a razgovarali su o bilateralnoj saradnji, dijalogu Beograda i Prištine i međusobnoj pomoći u pandemiji koronavirusa, prenosi Tanjug.\nSelaković: Istup Viole fon Kramon o Kosovu parada političkog neukusa


F1Srbija | Pireli predstavio gume za Silverston\nPireli predstavio gume za Silverston\nPosle višestukog pucanja na Velikoj nagradi Nemačke, rukovodeće telo FIA-e donelo je odluku da promeni pravila i dozvoli Pireliju strukturne promene gume, sa ojačanom strukturom od kevlara, koja je uvedena na Velikoj nagradi Nemačke.\nSledeći korak je predstavljanje dorađenih guma sa strukturom iz 2012-e i smešom gume od 2013-e. Ove gume će biti testirane po prvi put na Silverstonu i to: tri seta tvrdih guma, dva seta srednje tvrdih i jedan set eksperimentalnih guma.\n"Donosimo ukupno pet setova guma-tri seta tvrdih i dva seta srednje tvrdih sa strukturom gume iz 2012-e i smešom iz ove sezone. Ove gume će biti korišćenje do kraja ove sezone. Takođe, imamo i protototip nove gume, govorimo o tvrdoj smeši", rekao je Pol Hemberi.\nHemberi je ubeđen da su problemi iz prvog dela sezone stvar prošlosti, ali da je kompanija na raskršću. Pred njom se nalaze obimne promene koje se uvode sledeće sezone, a ugovor o nastavku saradnje još nije potpisan.\n"Pomalo smo u u čudnoj situaciji, da li da trošimo milione ili ne. Trenutno radimo uvereni u novi dogovor, ozbiljno razmišljajući o sledećoj sezoni jer su bolidi dramatično drugačiji i predstavljaju veliki izazov za gume."


Šezdeset i sedam godina ideje o ujedinjenoj Evropi - European Western Balkans\nDanas je osnovni evropski princip stvaranje Evrope koja poštuje slobodu svih naroda koji je čine. Zbog toga brojne države poput država Zapadnog Balkana pretenduju da postanu članice EU jer ona ipak predstavlja okvire uređenog života na evropskom tlu, uprkos savremenim previranjima unutar nje, koji će možda sa istorijske distance biti samo još jedan talas u restrukturiranju Unije.\nPobeda Makrona na izborima za predsednika u Francuskoj udahnula je novu snagu ideji zajedničke i ujedinjenje Evrope. Šezdeset i sedam godina nakon što je Robert Šuman 9. maja u Parizu predstavio predlog za stvaranje organizovane Evrope, koji se danas obeležava kao Dan Evrope, Evropska unija prošla je kroz nemali broj promena i postavlja se pitanje kakva će njena budućnost biti.\nEvropska unija jedna je od najvećih nadnacionalnih zajednica i teško je bez nje zamisliti sve što čini svakodnevni politički i ekonomskog život u Evropi poput Evrope bez granica, zajedničkog tržišta ili čak razmene tržišta. Ipak, poslednjih godina Evropska unija se suočava sa velikim problemima, kako političkim, tako i ekonomskim. Trenutno se u žiži evropske javnosti nalaze predsednički i parlamentarni izbori u zemljama članicama Evropske unije u kojima se uglavnom sukob između glavnih političkih opcija svodi na liniju ostajanje u EU – izlazak iz EU. Tako da važan faktor prilikom davanja podrške određenoj političkoj partiji predstavlja i njihov odnos prema Uniji.\nEU nije dovoljno ozbiljno shvatala komešanja nacionalnih osećanja država članica prema EU sve dok nije doživela šok kada je u junu prošle godine Velika Britanija na referendumu izglasala izlazak iz Evropske unije, nakon 43 godine u njoj. Nakon toga, svi naredni izbori postali su strepnja za Evropu, pogotovo jer su se i vodeće političke partije, ali i brojni građani okrenuli zatvaranju unutar granica zbog straha od rastućih terorističkih napada. Ipak, Evropa je nakon Bregzita odahnula tri puta, na parlamentarnim izborima u Holandiji, predsedničkim u Austriji i poslednjim u Francuskoj, kada je Makron ubedljivo pobedio predsednicu desničarske partije Mari Le Pen, koja se zalagala za istupanje iz EU. Ovakvi rezultati nakon Bregzita ohrabrili su Evropsku uniju i podsetili da ipak u Evropi i dalje postoji veliki broj građana koji smatraju da je EU najbolja opcija. Čini se da je ovakvo mišljenje presudno za opstanak Unije pogotovo u trenutku kada u svetu postoji moderni trend rasta desnice koji se ogleda u već pomenutom Bregzitu, ali i izboru Trampa za predsednika Sjedinjenih Američkih Država i pobedom Erdoganove opcije na referendumu u Turskoj, kao i nestabilnost odnosa između EU i Rusije.\nNažalost, na negativnu klimu u državama članicama koje čine Evropsku uniju uticala je i višegodišnja ekonomska kriza koja je započela 2009. godine, kao i emigriranje sirijskih izbeglica i sukobi unutar Unije oko politike prihvatanja migranata koji su se sveli na za i protiv Merkelove i njene politike prihvatanja. Veliki broj finansijskih sredstava potrošen je na migrantsku krizu, a evropski građani i dalje strepe da li su politički potezi na sceni EU pravilni. Ovakva razjedinjenja Evropa u kojoj tinja želja za dezintegracijom upravo je suprotna ideji koju je Šuman predstavio u svojoj deklaraciji.\n„Mir u svetu ne može se sačuvati bez stvaralačkih napora koji odgovaraju veličini pretnje. Doprinos koji jedna organizovana i vitalna Evropa može da pruži civilizaciji je nužan za održavanje miroljubivih odnosa”, reči su Šumanove deklaracije iz 1950. godine koja je zapravo nastala nakon drugog svetskog rata, u jednom od najtežih istorijskih trenutaka za Evropu.\nRobert Šuman predstavlja Deklaraciju; Foto: Evropska unija\nVeliki broj žrtava, ekonomski i politički gubici i gubitak vere u demokratske principe i vrednosti doveli su evropsku zajednicu pedesetih godina prošlog veka u nezavidan položaj u kome je nešto moralo da se promeni. Već decenijama kao jedina opcija zajedničkog života shvatana je dominacija jednog naroda nad drugim ili rat, ali pošto takav pristup nije dovodio ni do kakvih rezultata, Evropa se odlučila za mir. Ideja o evropskom zajedništvu postojala je i mnogo ranije, ali su prvi ozbiljniji koraci napravljeni su tek kada je Evropa najbolje rešenje za mir videla u zajedništvu i međusobnoj saradnji. Tada je nastala Šumanova deklaracija, predlog za kreiranje organizovane Evrope koji je predstavio francuski ministar Robert Šuman 9. maja 1950. godine u Parizu, na osnovu koga je nastala Evropska zajednica za ugalj i čelik 1951. godine.\nŠuman je, uprkos pretnjama od izbijanja Trećeg svetskog rata, predstavio svetskoj javnosti deklaraciju kojom je pozvao Francusku, Nemačku i druge evropske zemlje da udruže svoju proizvodnju uglja (glavni energent toga doba) i čelika (glavna sirovina za izradu oružja) u „prvo konkretno stvaranje Evropske federacije”. Njegova ideja bila je zasnovana na stvaranju jedne nadnacionalne institucije koja bi upravljala industrijom uglja i čelika. Razlozi su u osnovi bili bezbednosni i mirotvorni, jer je kontrola ovako značajne industrije mogla da onemogući budući rat ili sukob, što je Evropi bilo neophodno nakon dva, nedavno završena, velika svetska rata.\n„Spajanje proizvodnje uglja i čelika omogućiće nastanak zajedničkog temelja za razvoj privrede, kao prvog koraka ka federaciji u Evropi i promeniće sudbinu zemalja koje su se dugo bavile proizvodnjom sredstava za uništavanje, čije su žrtve i same postale”, pisalo je u Šumanovoj deklaraciji.\nTako je i nastala Evropska zajednica za ugalj i čelik čije su članice bile Francuska, Nemačka, Holandija, Italija, Luksemburg i Belgija.\nKrajem pedesetih godina, Rimskim ugovorima nastale su i Evropska ekonomska zajednica i Evropska zajednica za atomsku energiju. Sedamdesetih godina u Evropi nije vladao talas oduševljenosti Evropskom unijom, ali se to promenilo osamdesetih i devedesetih godina, kada konačno Ugovorom iz Mastrihta ili Ugovorom o Evropskoj uniji iz 1993. godine nastaje Evropska unija. Nakon toga 2004. bilo je pokušaja za daljim širenjem nadležnosti unije i stvaranjem i Ustava EU, ali je ova ideja odbijena na referendumima u Francuskoj i Holandiji.\nOd Šumanove deklaracije i stvaranja Evropske zajednica za ugalj i čelik do danas, Evropska unija doživela je sedam proširenja i jedan izlazak iz Unije. Ona danas broji 28 država članica, ima jedinstveno tržište i carinsku uniju, zajedničku spoljnu, bezbednosnu, monetarnu, ekonomsku i druge politike kao i nadnacionalne i međuvladine institucije koje upravljaju radom Unije. Izrasla je u kompleksan sistem i predstavlja jednu od najrazvijenijih zajednica u svetu. Evropska zajednica za ugalj i čelik nastala je kao rezultat borbe evropskih zemalja za dominacijom i u cilju da se svima omogući sloboda. Danas je osnovni evropski princip stvaranje Evrope koja poštuje slobodu svih naroda koji je čine. Zbog toga brojne države poput država Zapadnog Balkana pretenduju da postanu članice EU jer ona ipak predstavlja okvire uređenog života na evropskom tlu, uprkos savremenim previranjima unutar nje, koji će možda sa istorijske distance biti samo još jedan talas u restrukturiranju Unije, a možda i početak kraja Unijem kakva trenutno postoji.\nDeveti maj, dan kada je predstavljena Šumanova deklaracija, postao je evropski simbol koji, kao i himna i zastava, identifikuje politički entitet Evropske unije. Dan Evrope obeležava se širom sveta brojnim manifestacijama, a obeležava se i u Srbiji. U organizaciji Delegacije Evropske unije u Srbiji danas će biti organizovane dve izložbe: paneli na kojima su prikazani rezultati pomoći EU Srbiji i grafiti posvećeni kreativnosti i snazi EU, izrađeni uz podršku Delegacije EU, a koji će takođe biti štampani na njihovim promotivnim materijalima. Delegacije će ovog meseca takođe organizovati niz panela i događaja posvećenih Evropskoj uniji u okviru Meseca Evrope u Srbiji. Cilj je da se napravi osvrt na dosadašnji razvoj Unije i podseti na vrednosti koje ona neguje.\n9. majDan EvropeevropaEvropska unijaSrbijaŠumanova deklaracija


U PRIPREMI PRAVILNIK O OCJENJIVANJU AMBASADORA I DRUGIH PREDSTAVNIKA BIH U DIPLOMATIJI\nDugoočekivani pravilnik o ocjenjivanju ambasadora i drugih predstavnika BiH u diplomatiji mogao bi uskoro ugledati svjetlost dana nakon što su ispunjeni gotovo svi preduslovi za njegovo usvajanje.\nMinistar inostranih poslova BiH Igor Crnadak potvrdio je da je pripremljen prijedlog teksta tog pravilnika, ali da treba vidjeti kakva će biti sudbina izmjena pravilnika o unutrašnjoj organizaciji Ministarstva inostranih poslova koji je u proceduri usvajanja još od prošle godine.\n- Kada prijedlog izmjena i dopuna pravilnika bude usvojen, Ministarstvo će na prvom kolegijumu modifikovati prijedlog teksta pravilnika o ocjenjivanju ambasadora i drugih i uputiti ga u proceduru usvajanja - naveo je Crnadak.\nPrijedlog pravilnika o izmjenama i dopunama Pravilnika o unutrašnjoj organizaciji Ministarstva inostranih poslova je bio jedna od tačaka dnevnog reda posljednje sjednice Savjeta ministara. Poslije sjednice, međutim, nije saopšteno da li je razmatran i kakva je bio stav ministara.\nMnoge inicijative za usvajanje dokumenta koji bi sadržavao kriterijume za ocjenjivanje rada predstavnika BiH u inostranstvu pale su u vodu.\nIZVOR: Vebsajt Glas Srpske, V. K., 20.04.2017.


Srpska lista: Nismo odlučili da li ćemo podržati Tačija za predsednika | KoSSev\nČetvrtak 14. januar 2016, 16:00\nSrpska lista i dalje nema zvaničan stav o izboru predsednika Kosova. Šef poslaničke grupe te stranke, Slavko Simić je u intervjuu za Zeri.info demantovao glasine da će njegova stranka usloviti izbor predsednika osnivanjem Asocijacije srpskih opština. Po njegovim rečima, još nisu odlučili da li će u ovom krugu glasati za Hašima Tačija.\nSimić kaže da "Srpska" za sada nema nikakav zvaničan stav, niti je predsednik o tome razgovarao sa koalicionim partnerima (LDK i PDK).\n"Očekujemo da u narednim danima razgovaramo o ovom pitanju sa našim koalicionim partnerima i sa DPK čiji je predsednik Hašim Tači. Ne očekujemo apsolutno nikakav pritisak i nema istine u spekulacijama da je izbor predsednika Kosova uslovljen formiranjem Asocijacije srpskih opština, niti postoji bilo koji uslov na osnovu kojeg bismo glasali za. Dakle, nemamo zvaničan stav o ovom pitanju," rekao je on.\n"Ono što mogu da kažem u ime Srpske liste jeste da postoje spekulacije da će Srpska usloviti izbor predsednika Kosova skorašnjim formiranjem ASO. ASO je rezultat međunarodnog sporazuma, a dogovor je da se realizuje nakon potpisivanja od strane Beograda i Prištine i garant ovog sporazuma je međunarodna zajednica, tako da apsolutno nije istina da predsednički izbori imaju veze sa formiranjem i konstituisanjem Asocijacije srpskih opština," izjavio je Simić.


Vučić: Pomoći ćemo radnicima Fijata, ali ne odlučujemo šta će raditi privatnik\nAutor: Glas javnosti 15.05.2022. u 19:49\nPredsednik Srbije Aleksandar Vučić kazao je da će država pomoći radnicima Fijat Krajsler automobili (FCA), ali da država ne može da odlučuje šta će raditi privatni vlasnik.\nVučić je na TV Prva rekao da je potpisan ugovor i da će država subvencionisati „ogromnim parama“ novu proizvodnju u Kragujevcu kako bi zaštitila radnike, dodajući da će novi ugovor biti „100 puta povoljniji od starog“.\n- Pomoći ćemo im (zaposlenima u FCA) kao što smo pomogli radnicima Geoksa -, rekao je Vučić.\nOn je kazao da će u fabrici električnih automobila biti značajno veće plate nego u fabrici gde se proizvodi Fijat 500L.\n- Stelantis će imati ogromne obaveze prema radnicima. Postoji tranzicioni period u kojem će zadržati dve trećine ili tri četvrtine radnika, ne znam koliko, koje će da plaćaju za to vreme. Za ostale, mi ćemo da rešavamo to pitanje", naveo je predsednik države.\naleksandar vučićfiatpreduzećezaposleni radniciprivatnik